open-index/open-wikipedia-markdown huggingface dataset:
రాయ్‌పూర్ అరైయన్

**రాయ్‌పూర్ అరైయన్** భారతదేశంలోని పంజాబ్ రాష్ట్రంలోని జలంధర్ జిల్లాలోని ఫిల్లౌర్ తహసీల్‌లోని మధ్య తరహా గ్రామం. ఇది ఫిల్లౌర్ నవాన్‌షహర్ రోడ్‌లో ఉంది, ఇది నగర్ నుండి 5.6 కిమీ, ఫిల్లౌర్ నుండి 12.6 కిమీ, జలంధర్ నుండి 55.8 కిమీ, రాష్ట్ర రాజధాని చండీగఢ్ నుండి 110 కిమీ దూరంలో ఉంది. రాయ్‌పూర్ అరైయన్ గ్రామం నుండి 2.8 కి.మీ దూరంలో దయాల్‌పూర్‌లో పోస్టల్ ప్రధాన కార్యాలయం ఉంది. గ్రామం పంచాయతీరాజ్ (భారతదేశం) ప్రకారం గ్రామం ఎన్నికైన ప్రతినిధి అయిన సర్పంచ్ చేత నిర్వహించబడుతుంది.

## కులం
గ్రామం మొత్తం జనాభాలో 70.05% షెడ్యూల్ కులాలు (SC) కలిగి ఉంది, ఇందులో షెడ్యూల్ తెగ (ST) జనాభా లేదు.

## విద్య
గ్రామంలో పంజాబీ మీడియం, కో-ఎడ్యుకేషనల్ అప్పర్ ప్రైమరీ పాఠశాల (జిఎంఎస్ రాయ్‌పూర్ అరైయన్ స్కూల్) ఉంది. పాఠశాల భారతీయ మధ్యాహ్న భోజన పథకం ప్రకారం మధ్యాహ్న భోజనాన్ని, పాఠశాల ప్రాంగణంలో తయారుచేసిన భోజనాన్ని అందిస్తుంది. ఈ పాఠశాల 1994లో స్థాపించబడింది. ఇది ఒక ప్రైవేట్ పంజాబీ మీడియం, ఉన్నత ప్రాథమిక పాఠశాలతో సహ-విద్యా ప్రైమరీని కూడా కలిగి ఉంది.

## రవాణా

### రైలు
ఫిల్లౌర్ జంక్షన్ సమీప రైలు స్టేషన్ , ఇది 12 కి.మీ దూరంలో ఉంది, అయితే గొరయ రైల్వే స్టేషన్ గ్రామానికి 18.9 కి.మీ దూరంలో ఉంది.

### విమానాశ్రయం
సమీప దేశీయ విమానాశ్రయం 44 కి.మీ దూరంలో లూథియానాలో ఉంది, సమీప అంతర్జాతీయ విమానాశ్రయం చండీగఢ్‌లో ఉంది, రెండవ సమీప అంతర్జాతీయ విమానాశ్రయం 145 కి.మీ దూరంలో అమృత్‌సర్‌లో ఉంది.

## మూలాలు

వర్గం:ఫిల్లౌర్ తహసీల్‌లోని గ్రామాలు
స్వామి నిర్మలానంద

కలకత్తాలో **తులసి చరణ్ దత్త**గా జన్మించిన **నిర్మలానంద**, భారతదేశానికి చెందిన 19వ శతాబ్దపు ఆధ్యాత్మికవేత్త, హిందూ సన్యాసి అయిన రామకృష్ణకు ప్రత్యక్ష శిష్యుడు. దక్షిణ భారతదేశంలో, కేరళ, బెంగుళూరు, తమిళనాడు, USA (బ్రూక్లిన్‌లో), బర్మా, బంగ్లాదేశ్‌లో రామకృష్ణ మఠం, మిషన్‌ను స్థాపించడంలో నిర్మలానంద కీలక పాత్ర పోషించారు.
## ఆధ్యాత్మిక జీవితం
తులసి, తన ఇతర సోదర శిష్యుల వలె, వివేకానంద నుండి తన సన్యాస ప్రతిజ్ఞను పొందారు, నిర్మలానంద (నిర్మల - కళంకం లేకుండా") అనే కొత్త పేరును పొందారు. బారానగర్, అలంబజార్ మఠం రెండింటిలోనూ సోదర శిష్యులకు సేవ చేయడంలో నిర్మలానంద రామకృష్ణానందకు సహాయం చేస్తూ, అవిశ్రాంతంగా పనిచేసేవాడు. 
## సూక్తి
**స్వామి నిర్మలానంద** చెప్పిన ప్రముఖ సూక్తుల్లో ముఖ్యమైంది
"ధ్యానంలో నిజమైన పురోగతి సాధించాలంటే, మీరు ఏ పనిలో నిమగ్నమైనా, మనస్సులో కొంత భాగాన్ని ఎల్లప్పుడూ భగవంతుడికి ఇవ్వాలి. మీరు అలా చేయగలిగితే, మీరు ధ్యానానికి కూర్చున్న వెంటనే మీ మనస్సు ఏకాగ్రత పొందుతుంది. చిన్నపాటి సాధన ద్వారా భగవంతుని ఆలోచనను అన్ని పరిస్థితులలోనూ నిరంతరం ఉంచుకోవచ్చు. మీకు పంటి నొప్పి ఉందనుకోండి, నిరంతర నొప్పి ఉన్నప్పటికీ మీరు మీ రోజువారీ విధులకు హాజరు కాలేకపోతున్నారా? అంటే లేదు కదా! అలాగే కొద్దిపాటి అభ్యాసం ద్వారా మీరు ఒక్క క్షణం కూడా భగవంతుని ఆలోచనను వదులుకోలేని స్థితికి చేరుకుంటారు."
## మూలాలు

వర్గం:ఆధ్యాత్మికవేత్తలు
వర్గం:ఆధ్యాత్మిక గురువులు
వర్గం:రామకృష్ణ పరమహంస శిష్యులు
పల్లిపట్టు నాగరాజు

**పల్లిపట్టు నాగరాజు**, తెలుగు కవి, రచయిత, ఉపాధ్యాయుడు. నాగరాజు రాసిన *యాలై పూడ్సింది* వచన కవితా సంపుటికి కేంద్ర సాహిత్య అకాడ‌మీ 2022 యువ పుర‌స్కారాన్ని ప్రకటించింది.

## జీవిత విశేషాలు
నాగరాజు 1987, మే 22న రాఘవయ్య - భూలక్ష్మి దంపతులకు ఆంధ్రప్రదేశ్ రాష్ట్రం, చిత్తూరు జిల్లా, సత్యవేడు మండలంలోని వెంకటాపురం గ్రామంలో జన్మించాడు. తిరుపతిలోని శ్రీ వేంకటేశ్వర విశ్వవిద్యాలయం నుండి ఎంఏ (తెలుగు) చదివాడు.

## ఉద్యోగం
2016లో ప్రభుత్వ ఉపాధ్యాయుడిగా ఎంపికయ్యాడు. శాంతిపురం మండలం, పెద్దూరులోని ప్రభుత్వ హైస్కూలులో 2023 మే వరకు తెలుగు ఉపాధ్యాయుడిగా పని చేశాడు. ప్రస్తుతం జిల్లా పరిషత్ ఉన్నత పాఠశాల, వరదయ్యపాళెం లో పనిచేస్తున్నారు.

## సాహిత్య ప్రస్థానం
దేశ కాలమాన పరిస్థితుల నేపథ్యంతో 52 కవితలతో 2020 డిసెంబరులో *యాలై పూడ్సింది* అనే పేరుతో తొలి వచన కవితా సంపుటిని వెలువరించాడు. రెక్కలు(మినీ కవితలు), మమ్మీ అమ్మ కావాలి, మనసుపొరల్లో వంటి కథలు, పలు కవితలను రాశాడు. ఇతని కవితలు కన్నడ,  హిందీ, ఒడియా, ఆంగ్ల భాషల్లోకి కూడా అనువాదమయ్యాయి. యాలైపూడ్సింది కవితా సంపుటి సెంట్రల్ యూనివర్సిటీ అనంతపురం, ఎం.ఏ.తెలుగు, రెండో సెమిస్టర్ లో పాఠ్యాంశంగా ఎంపికైంది. 2025 విద్యా సంవత్సరం నుంచి ఎం. ఏ. విద్యార్థులు చదువుకుంటున్నారు."నీలికళ్ళ నేల" రెండవ కవితా సంపుటి జనవరి 2025 న వెలువడింది.పల్లిపట్టు నాగరాజు  తాను చదువుకున్న శ్రీ గోవిందరాజ స్వామి ఆర్ట్స్ కళాశాల (తితిదే) తెలుగు విభాగం  నందు 'బోర్డ్ ఆఫ్ స్టడిస్ ' లోనూ సభ్యులుగా నియమించబడ్డారు.

## అవార్డులు
* కేంద్ర సాహిత్య అకాడ‌మీ యువ పుర‌స్కారం (యాలైపూడ్సింది)
* ఉమ్మడిశెట్టి సాహితీ అవార్డు
* శ్రీమతి విమలాశాంతి స్మారక సాహిత్య యువపురస్కార2021
* శ్రీమతి పాతూరిమాణిక్యమ్మ సాహిత్యపురస్కారం2021
* స్వర్ణ వచన కవితా పురస్కారం2021
* శ్రీకొత్తపల్లి నరేంద్రబాబు స్మారక సాహిత్య పురస్కారం2021
* సర్రాజు వేణుగోపాల్రావు స్మారక పురస్కారం,
* మల్లిశెట్టి సీతారాం స్మారక సాహిత్య పురస్కారం(2021)
* రొట్టమాకు రేవు కవిత్వ అవార్డు 2022 వంటివి పొందారు.
* డా. బి.ఆర్.అంబేద్కర్ నేషనల్ అవార్డ్ 2023

కవిగా...
* కలహంస పురస్కారం
* డాక్టర్ రాధేయ కవితా పురస్కారం
* వింజమూరి-కవిసంధ్య కవితల పోటీ పురస్కారం
* తెలుగు సాహిత్య సంస్కృతి సమితి పురస్కారం
* తెలుగు రక్షణవేదిక భాషా సేవక పురస్కారం
* కేంద్రసాహిత్య అకాడమీ వారి ఆహ్వానం మేరకు భోపాల్ లో జరిగిన ఉన్మేశ్ ఇంటర్నేషనల్ లిటరరీ ఫెస్టివల్ లో కవితా పఠనం-ఆగస్టు 2023.
* తిరుపతిజిల్లా రచయితల సంఘం వారి పురస్కారం-2024

## మూలాలు

వర్గం:జీవిస్తున్న ప్రజలు
వర్గం:1987 జననాలు
వర్గం:కేంద్ర సాహిత్య అకాడమీ పురస్కారం పొందిన ఆంధ్రప్రదేశ్ రచయితలు
వర్గం:కేంద్ర సాహిత్య అకాడమీ యువ పురస్కార గ్రహీతలు
వర్గం:తెలుగు రచయితలు
వర్గం:ఆదర్శ ఉపాధ్యాయులు
వర్గం:ఉమ్మడిశెట్టి సాహితీ అవార్డు గ్రహీతలు
సురీందర్ కపూర్

**సురీందర్ కపూర్** (1925 డిసెంబరు 23 - 2011 సెప్టెంబరు 24) ఒక భారతీయ చలనచిత్ర నిర్మాత. ఆయన బాలీవుడ్ చిత్రాలను నిర్మించాడు. 1995 నుండి 2001 వరకు ఫిల్మ్ & టెలివిజన్ ప్రొడ్యూసర్స్ గిల్డ్ ఆఫ్ ఇండియా అధ్యక్షుడిగా కూడా పనిచేశాడు. అతను బ్రిటిష్ ఇండియాలోని పెషావర్‌లో (ప్రస్తుత పాకిస్తాన్‌లో) జన్మించాడు. సురీందర్ కపూర్ పెషావర్‌లోని పంజాబీ హిందూ కుటుంబానికి చెందినవారు. అతను కపూర్ కుటుంబానికి దూరపు బంధువు.

సురీందర్ కపూర్ ముగ్గురు కుమారులు బోనీ కపూర్, అనిల్ కపూర్, సంజయ్ కపూర్ కూడా చిత్ర పరిశ్రమలో ఉన్నారు. అనిల్ కపూర్ ఒక విజయవంతమైన బాలీవుడ్ నటుడు. ప్రముఖ బాలీవుడ్ నటి శ్రీదేవి తన పెద్ద కొడుకు బోనీని  వివాహం చేసుకుంది. ఆయన కుమార్తె రీనా కపూర్, మార్వా ఫిల్మ్స్ అండ్ వీడియో స్టూడియోస్‌కు చెందిన సందీప్ మార్వాను వివాహం చేసుకుంది. బోనీ కపూర్ సుప్రసిద్ధ నిర్మాత, సంజయ్ కపూర్ అనేక సినిమాల్లో నటించాడు.

1980లలో తన చిత్ర నిర్మాణ రంగంలో మంచి పేరు సంపాదించాడు. హమ్ పాంచ్, వో సాత్ దిన్, లోఫర్, జుదాయి, సిర్ఫ్ తుమ్, హమారా దిల్ ఆప్కే పాస్ హై, పుకార్, నో ఎంట్రీ వంటి చిత్రాలన్నీ కన్నడ, తమిళం, తెలుగు చిత్రాలకు రీమేక్‌లు. వీటన్నింటిలో అతని కుమారుడు అనిల్ కపూర్ ప్రధాన పాత్రలో నటించాడు. అతని చిన్న కుమారుడు సంజయ్ కపూర్ సిర్ఫ్ తుమ్‌లో ప్రధాన నటుడు.

## ఫిల్మోగ్రఫీ

### నిర్మాతగా
మిలేంగే మిలేంగే (2010) 

నో ఎంట్రీ (2005) 

హమారా దిల్ ఆప్కే పాస్ హై (2000) 

పుకార్ (2000) 

సిర్ఫ్ తుమ్ (1999) 

జుదాయి (1997) 

లోఫర్ (1996) 

వో సాత్ దిన్ (1983) 

హమ్ పాంచ్ (1980) 

ఫూల్ ఖిలే హై గుల్షన్ గుల్షన్ (1978) 

పొంగా పండిట్ (1975) 

షెహజాదా (1972)

ఏక్ శ్రీమాన్ ఏక్ శ్రీమతి (1969) 

జబ్ సే తుమ్హే దేఖా హై (1963) 

టార్జాన్ కమ్స్ టు ఢిల్లీ (1965) 

ఫరిష్ట (1958 సినిమా)

## మరణం
85 ఏళ్ళ వయసులో ఆయన 2011 సెప్టెంబరు 24న గుండెపోటుతో ముంబాయిలో మరణించాడు.

## మూలాలు

వర్గం:1925 జననాలు
వర్గం:2011 మరణాలు
వర్గం:హిందీ చిత్ర నిర్మాతలు
వర్గం:పెషావర్ నుండి ప్రజలు
వర్గం:నేషనల్ ఇంటిగ్రేషన్ నేషనల్ ఫిల్మ్ అవార్డ్ గెలుచుకున్న నిర్మాతలు
సంతోష్ కుమార్ సుమన్

**సంతోష్ కుమార్ సుమన్** బీహార్‌ రాష్ట్రానికి చెందిన రాజకీయ నాయకుడు. ఆయన బీహార్ శాసనసభ సభ్యుడిగా ఎన్నికై  ప్రస్తుతం నితీష్ కుమార్ మంత్రివర్గంలో ఎస్.సి & ఎస్.టి సంక్షేమ శాఖ మంత్రిగా పని చేశాడు.**** సంతోష్ కుమార్ బీహార్ మాజీ ముఖ్యమంత్రి జితన్ రామ్ మాంఝీ పెద్ద కుమారుడు.

## రాజకీయ జీవితం
సంతోష్ కుమార్ సుమన్ తన తండ్రి జితన్ రామ్ మాంఝి అడుగుజాడల్లో జరాకియలోకి వచ్చి 2020లో బీహార్ శాసనమండలికి జరిగిన ఎన్నికల్లో ఎమ్మెల్సీగా ఎన్నికై నితీష్ కుమార్ మంత్రివర్గంలో 16 నవంబర్ 2020 నుండి 09 ఆగష్టు 2022 వరకు రాష్ట్ర చిన్ననీటి పారుదల, ఎస్.సి & ఎస్.టి సంక్షేమ శాఖ మంత్రిగా పని చేశాడు.

## మూలాలు

వర్గం:బీహార్ రాజకీయ నాయకులు
వర్గం:బీహార్ వ్యక్తులు
రక్ష హరికృష్ణ

**రక్ష హరికృష్ణ**

కేంద్ర పాలిత ప్రాంతం పుదుచ్చేరిలోని యానాంకు చెందిన రాజకీయ నాయకుడు. ఆయన యానాం అసెంబ్లీ నియోజకవర్గ నుంచి శాసనసభ్యుడిగా పనిచేసారు.

## రక్ష హరికృష్ణ (జననం 1940 సెప్టెంబర్ 1)

శ్రీ రక్ష హరికృష్ణ గారు యానాంలో సెప్టెంబర్ 1, 1940వ సంవత్సరంలో మెట్టకూరు గ్రామంలో రక్ష అప్పాయమ్మ, గంగరాజు దంపతులకి మూడవ సంతానంగా జన్మించారు. వీరు అగ్నికులక్షత్రియ సామజికవర్గానికి చెందినవారు, రఘుకుల గోత్రిజ్ఞులు. యానాం సెంట్రల్ బాయ్స్ హైస్కూలులో విద్యాభ్యాసం పూర్తిచేసారు. తదుపరి కాకినాడ పాలిటెక్నిక్ కాలేజీలో డిప్లమో పూర్తిచేసి కరెస్పాండంట్ ద్వారా బి.ఇ సివిల్ ఇంజనీరింగ్ లో గోల్డ్ మెడల్ సంపాదించారు. యానాం అగ్నికులక్షత్రియ కులంలో గోల్డ్ మెడల్ సాధించిన మొదటి వ్యక్తి రక్ష హరికృష్ణ గారే. అనంతరం హైదరాబాద్ లో ఒక ప్రైవేట్ కంపెనీలో సివిల్ ఇంజనీర్ గా ఉద్యోగం చేసారు.

          జాతికి సేవచేయాలనే ప్రగాడ సంకల్పంతోను యానంలో కడుదీనస్థితిలో ఉన్న అగ్నికులక్షత్రియ జాతి ఉద్దరణ కోసం ఉద్యోగానికి రాజీనామ చేసి, యానాంకి తిరిగి వచ్చేశారు. 1975వ సంవత్సరం నుండి గ్రామసభలు నిర్వహించి అగ్నికులక్షత్రియుల చైతన్యానికి కృషిచేశారు. అంతే కాకుండా దళిత-బిసి ల మధ్య ఐక్యత కోసం కృషిచేస్తూ, బహుజనుల రాజ్యాధికారం కోసం ఉద్యమాలు చేపట్టారు. అగ్నికులక్షత్రియులను అధిక సంఖ్యలో సమీకృతం చేసి  ప్రజల రాజకీయశక్తిగా మార్చడానికి ప్రయత్నించారు.

## రాజకీయ రంగ ప్రవేశం

1985లో అగ్రకుల నాయకుడు, యానాన్ని అప్రతిహతంగా పరిపాలిస్తున్న శ్రీ కామిశెట్టి పరుశరామ వరప్రసాద్ నాయుడి మీద స్వాతంత్ర అభ్యర్థిగా ఎన్నికల్లో పోటీచేసి 386 ఓట్ల స్వల్ప తేడాతో ఓడిపోయారు. యానాం రీజెన్సీ కార్మికుల హక్కుల కోసం పోరాడారు. ట్రేడ్ యూనియన్లు స్థాపించి వాటి నిర్వహణలో చురుకైన పాత్ర పోషిస్తూ ప్రజల ఆదరాభిమానాలు పొందారు. తదుపరి 1990శాసనసభ ఎన్నికల్లో DMK పార్టీ తరుపున పోటీ చేసి కాంగ్రెస్ అభ్యర్థి వెలగా రాజేశ్వరరావు గారిని ఓడించారు.

1991లో పెరంబదూర్ లో రాజీవ్ గాంధీ హత్య కారణంగా అధికారంలో ఉన్న DMK ప్రభుత్వం పతనం అయ్యింది. దాంతో కేవలం 9నెలలు మాత్రమే శాసనసభ్యులుగా, పనిచేసారు. తన వారసుడిగా మల్లాడి కృష్ణారావు గారిని రాజకీయాల్లో ప్రోత్సహించారు.

## మరణం

   జీవిత చరమాంకంలో యానాం భారతీయజనతాపార్టీ కన్వీనరుగా పనిచేసారు. హృద్రోగంతో కాకినాడ అపోలో హాస్పిటల్ లో చికిత్స పొందుతూ 2010, డిసెంబర్ 18న, 71 ఏళ్లకు తుది శ్వాస విడిచారు.
హకీంపేట్ (షేక్‌పేట్ మండలం)

**హకీంపేట్**, తెలంగాణ రాష్ట్రం, హైదరాబాద్ జిల్లా, షేక్‌పేట్ మండలంలోని గ్రామం. ఈ ప్రాంతం హైదరాబాద్ మహానగర పాలక సంస్థ పరిధిలోకి వస్తుంది. సికింద్రాబాద్ రెవెన్యూ డివిజను పరిధిలో ఉంది.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో హకీంసేట్ నుండి నగరంలోని దర్గా, సికింద్రాబాదు, వి.ఎస్.టి., గచ్చిబౌలి, ఈసిఐఎల్, ఫిల్మ్ నగర్, మెహదీపట్నం మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలోని ఖైరతాబాద్ రైల్వే స్టేషను, లక్డి కా పూల్ రైల్వే స్టేషను నుండి ఎం.ఎం.టి.ఎస్. రైలు సర్వీసులు కూడా ఉన్నాయి.

## ప్రార్థనా మందిరాలు
* శ్రీ జగన్నాథ దేవాలయం
* స్వయంభూ శ్రీ లక్ష్మీనరసింహస్వామి దేవాలయం
* దుర్గ దేవాలయం
* మస్జిద్-ఎ-మొహమ్మదీ
* మస్జిద్ -ఇ- హఫ్సా
* మస్జిద్-ఎ-అమీనా క్వాద్రి

## విద్యాసంస్థలు
* అపోలో ఇన్‌స్టిట్యూట్ ఆఫ్ హాస్పిటల్ అడ్మినిస్ట్రేషన్
* ఇస్లామిక్ ఎడ్యుకేషన్ సెంటర్
* ఇక్బాలియా జూనియర్ కళాశాల
* శ్రీ విద్యానికేతన్ ఇంటర్నేషనల్ స్కూల్
* జమాత్ - ఉల్ - ముస్లిమీన్
* మరికా హై స్కూల్
* యూరోకిడ్స్

## వెలుపలి లంకెలు
## మూలాలు


వర్గం:హైదరాబాదులోని ప్రాంతాలు
సుమిత్ కుమార్ సింగ్

**సుమిత్ కుమార్ సింగ్** బీహార్‌ రాష్ట్రానికి చెందిన రాజకీయ నాయకుడు. ఆయన చకై నియోజకవర్గం నుండి రెండుసార్లు ఎమ్మెల్యేగా గెలిచి ప్రస్తుతం నితీష్ కుమార్ మంత్రివర్గంలో సైన్స్ అండ్ టెక్నాలజీ శాఖ మంత్రిగా పని చేస్తున్నాడు.
## కుటుంబ నేపథ్యం
సుమిత్ కుమార్ సింగ్ తండ్రి  నరేంద్ర సింగ్ బీహార్‌లో  2015 వరకు లాలూ ప్రసాద్ యాదవ్, నితీష్ కుమార్ మంత్రివర్గంలో మంత్రిగా పని చేశాడు. ఆయన వ్యవసాయ మంత్రిగా ఉన్న సమయంలో మెరుగైన పని చేసినందుకు 2012లో రాష్ట్రపతి గౌరవాన్ని అందుకున్నాడు. నరేంద్ర సింగ్ 2005లో రామ్‌విలాస్ పాశ్వాన్ స్థాపించిన లోక్ జన శక్తి  పార్టీ రాష్ట్ర అధ్యక్షుడిగా పని చేశాడు.

సుమిత్ కుమార్ సింగ్ తాత శ్రీకృష్ణ సింగ్ స్వాతంత్ర్య సమరయోధుడు &  బీహార్ ప్రభుత్వంలో మంత్రిగా పని చేశాడు.
## రాజకీయ జీవితం
సుమిత్ కుమార్ సింగ్ రాజకీయ నేపథ్యం ఉన్న కుటుంబం నుండి వచ్చి 2010లో జార్ఖండ్ ముక్తి మోర్చా పార్టీ తరపున చకై నియోజకవర్గం నుండి పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2015లో స్వతంత్ర అభ్యర్థిగా పోటీ ఓడిపోయి 2020లో అసెంబ్లీ ఎన్నికల్లో స్వతంత్ర అభ్యర్థిగా పోటీ చేసి రెండోసారి ఎమ్మెల్యేగా ఎన్నికయ్యాడు.

సుమిత్ కుమార్ సింగ్ ఆగష్టు 16, 2022న నితీష్ కుమార్ మంత్రివర్గంలో సైన్స్ అండ్ టెక్నాలజీ శాఖ మంత్రిగా భాద్యతలు చేపట్టాడు.

## మూలాలు

వర్గం:బీహార్ రాజకీయ నాయకులు
వర్గం:బీహార్ వ్యక్తులు
ఫతుహా శాసనసభ నియోజకవర్గం

**ఫతుహా శాసనసభ నియోజకవర్గం** బీహార్ రాష్ట్రంలోని శాసనసభ నియోజకవర్గం. ఈ నియోజకవర్గం పాట్నా సాహిబ్ లోక్‌సభ నియోజకవర్గం పరిధిలోకి వస్తుంది. ఫతుహా నియోజకవర్గంలో సీడీ బ్లాక్‌లు ఫతుహా & సంపత్చక్, పాట్నా రూరల్ సీడీ బ్లాక్‌లోని గ్రామ పంచాయతీలు మార్చి, మహులి, ఫతేపూర్, సోన్వాన్, పునాడిహ్ & సబల్‌పూర్ ఉన్నాయి.
## ఎన్నికైన శాసనసభ్యుల జాబితా

## మూలాలు

వర్గం:బీహార్ శాసనసభ నియోజకవర్గాలు
మహువా శాసనసభ నియోజకవర్గం (బీహార్)

**మహువా శాసనసభ నియోజకవర్గం** బీహార్ రాష్ట్రం, వైశాలి జిల్లాలోని శాసనసభ నియోజకవర్గం. ఈ నియోజకవర్గం హాజీపూర్ నియోజకవర్గం పరిధిలోకి వస్తుంది.
## ఎన్నికైన శాసనసభ్యుల జాబితా

## మూలాలు

వర్గం:బీహార్ శాసనసభ నియోజకవర్గాలు
తార్ కిషోర్ ప్రసాద్

**తార్ కిషోర్ ప్రసాద్** (జననం 5 ఫిబ్రవరి 1956) బీహార్‌ రాష్ట్రానికి చెందిన రాజకీయ నాయకుడు. ఆయన బీహార్ శాసనసభకు కతిహార్ శాసనసభ నుండి ఎమ్మెల్యేగా ఎన్నికై  నితీష్ కుమార్ మంత్రివర్గంలో రాష్ట్ర ఉప ముఖ్యమంత్రిగా,  ఆర్ధిక & హౌసింగ్ శాఖ మంత్రిగా పని చేశాడు.
## మూలాలు

వర్గం:బీహార్ రాజకీయ నాయకులు
వర్గం:బీహార్ వ్యక్తులు
రేణు దేవి

| party               = భారతీయ జనతా పార్టీ
| spouse              = దుర్గ ప్రసాద్ 
| children            = 2
| alma_mater          = 
| termend             = 
| termend2            = 
| termend1            = 
}}
**రేణు దేవి** (జననం:1958 నవంబరు 1) బీహార్‌ రాష్ట్రానికి చెందిన రాజకీయ నాయకురాలు. ఆమె బీహార్ శాసనసభకు బెట్టియా శాసనసభ నుండి ఎమ్మెల్యేగా ఎన్నికై  నితీష్ కుమార్ మంత్రివర్గంలో రాష్ట్ర ఉప ముఖ్యమంత్రిగా, బీసీ సంక్షేమ & విపత్తు నిర్వహణ శాఖ మంత్రిగా పని చేసింది.
## మూలాలు

వర్గం:బీహార్ రాజకీయ నాయకులు
వర్గం:భారత రాష్ట్రాల మహిళా ఉప ముఖ్యమంత్రులు
కూర్మనాధం కొటికలపూడి

thumb
కొటికలపూడి కూర్మనాధం (జననం: 1930 జనవరి 18 - మరణం: 2015 మే 30)

## నేపధ్యం
బొబ్బిలి రాజ్య ఆస్థాన కవిపండిత వంశానికి చెందిన శ్రీ కొటికలపూడి కూర్మనాధం ఉత్తరాంధ్ర జిల్లాల్లో పేరెన్నికగన్న గేయ కవి. కూర్మనాధం ఆంగ్లంలోనూ ఆంధ్రంలోనూ కూడా కొన్ని వందల కవితలు, పాటలు రచించారు. ఆంగ్ల తెలుగు భాషల్లో వీరు రచించిన 18 పుస్తకాలు ప్రచురితం అయ్యాయి. 'కవి కోవిద’ కవితా విశారద’ వీరి బిరుదులు.

## జీవితం
వీరు 1930లో చోడవరంలో జన్మించారు. తండ్రి కొటికలపూడి సాంబమూర్తి స్వయంగా కవి, పండితులు, విజయనగరం మహారాజా అలక్ నారాయణ గజపతి ఆస్థానంలో ఎస్టేట్ మేనేజర్. తల్లి వెంకట రత్నమ్మ. విద్యాబుద్ధులు నేర్చినది విద్యలనగరం విజయనగరంలో. ఆంధ్ర విశ్వవిద్యాలయం నుంచి ఆంగ్లంలో ఎం.ఏ పట్టా అందుకున్నారు. కొంతకాలం మద్రాసులో వివిధ ఉద్యోగాలను నిర్వర్తిస్తూ సినీరంగాల్లో ప్రయత్నాలు చేశారు. గిడుగు సీతాపతి, ఘంటసాల, సీనియర్ సముద్రాల, సాలూరు రాజేశ్వరరావు, దేవులపల్లి కృష్ణశాస్త్రి, బాలాంత్రపు రజనీకాంతరావు మెదలగు ప్రముఖులతో ఎంతో సన్నిహితంగా మెలిగారు. అనంతరం విజయనగరం మహారాజా కళాశాలలో ఆంగ్ల అధ్యాపకులుగా చేరి, సుమారు 30 సం. విద్యాబోధన చేసి పదవీవిరమణ పొందారు. సతీమణి మంగతాయారు కూడా మహారాజా మహిళా కళాశాలలో రాజనీతి శాస్త్ర అధ్యాపకురాలు. మంగిపూడి రాధిక వీరి ఏకైక కుమార్తె. కుర్మనాధం 2015 మే నెల ౩౦వ తెదీన వారి స్వగృహంలో స్వర్గస్తులయ్యారు.

## సాహిత్యం
చిన్ననాటి నుండి తెలుగు సాహిత్యం పై ఉన్న మక్కువ, కవి పండిత వంశంలో పుట్టడం వలన సాహిత్యాభిలాష అలవడింది. పెద్దలు, కుటుంబ సభ్యుల ప్రోత్సాహంతో తొలిసారి 1968లో నవనందిని అనే గేయ సంపుటిని ప్రచురించారు. చివరి రోజుల వరకు వీరి సాహితీ ప్రస్థానం ఆగలేదు. వీరు స్వర్గస్తులైన తర్వాత కూడా 2018లో తిరుమల తిరుపతి దేవస్థానం వీరి “Sacred Waves” అనే ఆంగ్ల కవితాసంపుటిని ప్రచురించి తిరుమల బ్రహ్మోత్సవాలలో విడుదల చేశారు. 1974లో శ్రీ రామ జననం నుండి పట్టాభిషేకం వరకు మొత్తం రామాయణాన్ని ఒకే గీతంగా వీరు రచింపగా, దానిని ఎస్ పి బాలసుబ్రమణ్యం గళంలో పాడించి కొలంబియా సంస్థ వారు "శ్రీరామ పట్టాభిషేకం" ఎల్. పి రికార్డుగా విడుదల చేసారు. వీరు కృష్ణునిపై రాసిన పాటలను ఎస్ జానకి గారు పాడగా, సంగీత సంస్థ “బృందావనంలో కృష్ణయ్య” ఆడియో క్యాసెట్ గా విడుదల చేశారు. అంతర్జాతీయ స్థాయిలో ‘who is who’ ‘International Biographical Center’ వంటి సంస్థలు కూర్మనాధం గారి ప్రతిభను గుర్తించి గౌరవ సర్టిఫికెట్లు అందజేశారు.

## రచనలు
* 1968 నవనందిని – గేయ సంపుటి 
* 1972 కిన్నెరవీణ – ఖండకావ్య సంపుటి
* 1973 సప్తగిరులు – వెంకటేశ్వరస్వామిపై భక్తి గీతాలు
* 1977 అంతర్వాహిని - గేయకావ్యం
* 1978 వనమాలలు – తిరుప్పావుకు అనువాద గీతాలు
* 1979 Lilt of Halo – ఆంగ్ల కవితాసంపుటి
* 1981 హల్లీశకము - ఖండకావ్య సంపుటి
* 1984 భావరాగాలు - 108 శాస్త్రీయ సంగీత రాగాలపై పాటలు
* 1984 చరణధూళి – పాటల రూపంలో రామాయణం
* 1986 కన్నీటివాగు - తాత్వికచింతనతో కూడిన గేయ సంపుటి 
* 1988 Badri – బద్రీనాథ్ యాత్రపై ఆంగ్ల కవితా సంపుటి 
* 1994 Sparks of Piety -అన్నమయ్య కీర్తనలకు ఆంగ్లంలో “సానెట్స్”గా అనువాదం
* 2000 Thermosteth- వైద్య పరిభాషపై ఆంగ్ల కవితా సంపుటి 
* 2000 హితవాహిని – పాటల రూపంలో భగవద్గీత
* 2002 రుద్రాక్షలు – తిరువెమ్బావుకు అనువాద గీతాలు 
* 2010 మానస మాధవం- వెంకటేశ్వరస్వామిపై 300 భక్తి గీతాలు, టీటీడీ ప్రచురణ
* 2015 చింతనామృతం -వెంకటేశ్వరస్వామిపై మరొక 300 భక్తి గీతాలు
* 2018 Sacred Waves – వెంకటేశ్వరస్వామిపై ఆంగ్లంలో భక్తి కవితలు, టీటీడీ ప్రచురణ 
## మూలాలు

వర్గం:1930 జననాలు
వర్గం:2015 మరణాలు
వర్గం:తెలుగు కవులు
వర్గం:తెలుగు రచయితలు
నితీష్ కుమార్ ఏడవ మంత్రివర్గం

బీహార్ శాసనసభకు 2020లో జరిగిన శాసనసభ ఎన్నికల్లో రాష్ట్రీయ జనతాదళ్  & బీజేపీ కలిసి సంకీర్ణ ప్రభుత్వాన్ని ఏర్పాటు చేసింది. ఈ ప్రభుత్వానికి నితీష్ కుమార్ ముఖ్యమంత్రిగా నియమితుడై 30 మందితో మంత్రివర్గాన్ని ఏర్పాటు చేశాడు.

## మంత్రులు

## మూలాలు

వర్గం:బీహార్
వర్గం:అధికారంలో లేని మంత్రిమండళ్లు
జిబేష్ కుమార్

**జిబేష్ కుమార్** (జననం 1973 జూలై 25) బీహార్‌ రాష్ట్రానికి చెందిన రాజకీయ నాయకుడు. ఆయన బీహార్ శాసనసభకు జాలే శాసనసభ నుండి ఎమ్మెల్యేగా ఎన్నికై నితీష్ కుమార్ మంత్రివర్గంలో రాష్ట్ర కార్మిక వనరుల, సమాచార సాంకేతిక శాఖ మంత్రిగా పనిచేశాడు.
## నిర్వహించిన పదవులు

* 1981 నుండి 1998 వరకు అఖిల భారతీయ విద్యార్థి పరిషత్‌ సభ్యుడు.
* 1998 నుండి 2002 వరకు బీజేపీ ప్రాథమిక సభ్యుడు 
* 2002 నుండి భారతీయ జనతా పార్టీ క్రియాశీల సభ్యుడు
* 2015లో జాలే నియోజకవర్గం నుండి తొలిసారి ఎమ్మెల్యేగా ఎన్నిక 
* 2020లో జాలే నియోజకవర్గం నుండి 2వ సారి ఎమ్మెల్యేగా ఎన్నిక

## మూలాలు

వర్గం:బీహార్ రాజకీయ నాయకులు
వర్గం:బీహార్ వ్యక్తులు
సయ్యద్ షానవాజ్ హుస్సేన్

**సయ్యద్ షానవాజ్ హుస్సేన్** (జననం 12 డిసెంబర్ 1968) బీహార్‌ రాష్ట్రానికి చెందిన రాజకీయ నాయకుడు. ఆయన బీహార్ శాసనమండలికి ఎమ్మెల్సీగా ఎన్నికై  నితీష్ కుమార్ మంత్రివర్గంలో రాష్ట్ర పరిశ్రమల శాఖ మంత్రిగా పని చేశాడు.
## నిర్వహించిన పదవులు
* కార్యదర్శి, భారతీయ జనతా పార్టీ (బీజేపీ)
*బీజేపీ మైనారిటీ మోర్చా జాతీయ అధ్యక్షుడు 
* 1999 - 13వ లోక్‌సభ సభ్యుడు 
* 13 అక్టోబర్ 1999 నుండి 26 మే 2000	- ఆహార శుద్ధి పరిశ్రమల శాఖ మంత్రి
* 27 మే 2000 నుండి 29 సెప్టెంబర్ 2000	- కేంద్ర క్రీడా & యువజన సర్వీసుల శాఖ మంత్రి
* 30 సెప్టెంబర్ 2000- 7 ఫిబ్రవరి 2001  - కేంద్ర మానవవనరుల శాఖ మంత్రి
* 8 ఫిబ్రవరి 2001- 31 ఆగష్టు 2001  - బోగు గనుల శాఖ మంత్రి  
* 1 సెప్టెంబర్ 2001- 23 మే  2003	- పౌర విమానాయ శాఖ మంత్రి
* 24 మే 2003 – 22 మే 2004  టెక్స్టైల్ శాఖ మంత్రి
* 9 నవంబర్ 2006 -  14వ లోక్‌సభ సభ్యుడు  (ఉప ఎన్నిక)
* 5 ఆగష్టు 2007- విదేశీ వ్యవహారాల స్టాండింగ్ కమిటీ సభ్యుడు
* 2009	15వ లోక్‌సభ సభ్యుడు
* 2021 - బీహార్ శాసనమండలి సభ్యుడు 
* 9 ఫిబ్రవరి 2021 – 9 ఆగష్టు 2022 రాష్ట్ర పరిశ్రమల శాఖ మంత్రి

## మూలాలు

వర్గం:బీహార్ రాజకీయ నాయకులు
వర్గం:బీహార్ వ్యక్తులు
సామ్రాట్ చౌదరి

**సామ్రాట్ చౌదరి** (జననం:1968 నవంబరు 16) బీహార్‌ రాష్ట్రానికి చెందిన రాజకీయ నాయకుడు. అతను బీహార్ శాసనమండలికి ఎమ్మెల్సీగా ఎన్నికై  నితీష్ కుమార్ మంత్రివర్గంలో రాష్ట్ర పంచాయత్ రాజ్ శాఖ మంత్రిగా పని చేశాడు.

## రాజకీయ జీవితం
సామ్రాట్ చౌదరి 1990లో క్రియాశీల రాజకీయాల్లోకి వచ్చి 2000లో జరిగిన బీహార్ శాసనసభ ఎన్నికల్లో పర్బత్తా శాసనసభ నియోజకవర్గం నుండి ఆర్జేడీ అభ్యర్థిగా పోటీ చేసి ఎమ్మెల్యేగా ఎన్నికై రబ్రీ దేవి మంత్రివర్గంలో వ్యవసాయ మంత్రిగా పని చేశాడు. అతను 2010లో రెండోసారి ఎమ్మెల్యేగా ఎన్నికై బీహార్ శాసనసభలో ప్రతిపక్ష పార్టీ చీఫ్ విప్‌గా నియమితుడయ్యాడు. అతను 2014లో ఆర్జేడీ పార్టీ తిరుగుబాటు వర్గంలో చేరి జితన్ రామ్ మాంఝీ నేతృత్వంలోని జనతా దళ్(యూ)లో చేరి 2 జూన్ 2014న పట్టణాభివృద్ధి, గృహనిర్మాణ శాఖ మంత్రిగా బాధ్యతలు చేపట్టాడు.

సామ్రాట్ చౌదరి 2018లో భారతీయ జనతా పార్టీలో చేరి బీహార్‌ప్రదేశ్‌ ఉపాధ్యక్షుడిగా, ఆతరువాత మార్చి 2023లో భారతీయ జనతా పార్టీ రాష్ట్ర అధ్యక్షుడిగా నియమితుడయ్యాడు.  

సామ్రాట్ చౌదరి 2024 జనవరి 28న నితీష్ కుమార్ మంత్రివర్గంలో మంత్రిగా ప్రమాణస్వీకారం చేసి బీహార్ ఉప ముఖ్యమంత్రిగా నియమితుడయ్యాడు.

## మూలాలు

వర్గం:బీహార్ రాజకీయ నాయకులు
వర్గం:బీహార్ వ్యక్తులు
స్వామి ప్రేమానంద

**బాబూరామ్ మహారాజ్** (**స్వామి ప్రేమానంద**) (బెంగాలీ: াবুরাম মহারাজ) (10 డిసెంబర్ 1861 - 30 జూలై 1918) బెంగాల్,  భారతదేశానికి చెందిన 19వ శతాబ్దానికి చెందిన రామకృష్ణ పరమహంస ప్రత్యక్ష శిష్యుడు.  అతను 1861వ సంవత్సరంలో బెంగాల్‌లోని హుగ్లీ జిల్లాలోని అంత్‌పూర్‌లో జన్మించాడు. బాబూరామ్, అతని సన్యాసుల పూర్వపు రోజులలో పిలువబడే విధంగా, రామకృష్ణ ప్రముఖ గృహస్థ శిష్యుడైన బలరాం బోస్‌కు కూడా బంధువు.  అతని సోదర శిష్యుడు వివేకానంద అతనికి ప్రేమానంద అని పేరు పెట్టారు. అతను 1902 నుండి 1916 వరకు బేలూరు మఠం మొత్తం వ్యవహారాలను నిర్వహించడం ద్వారా రామకృష్ణ మిషన్ ప్రారంభ రోజులలో చెప్పుకోదగిన సహకారం అందించాడు. అతను యువ ఆధ్యాత్మిక ఆకాంక్షలకు కూడా మార్గదర్శకత్వం వహించాడు.
## ప్రారంభ సన్యాస జీవితం
డిసెంబర్ 1886లో, సోదర శిష్యులు అంత్‌పూర్‌లోని బాబూరామ్ పూర్వీకుల ఇంటిని సందర్శించారు. అక్కడి నుంచి తిరిగి వచ్చిన వెంటనే నరేంద్రనాథ్‌ నుంచి పారాయణ ప్రతిజ్ఞ చేయించారు.  వివేకానంద, తరువాత తెలిసినట్లుగా, బాబూరామ్‌కు "ప్రేమానంద" అనే పేరు పెట్టారు.  రామకృష్ణానంద మద్రాసు వెళ్ళిన తరువాత, ప్రేమానంద మాస్టారు రోజువారీ పూజ బాధ్యతను స్వీకరించాడు.  అతను ఉత్తర భారతదేశానికి తీర్థయాత్రకు వెళ్లి, రామకృష్ణ మిషన్ ప్రధాన కార్యాలయంగా ఉన్న బేలూరు మఠం అని పిలువబడే బేలూరులో రామకృష్ణ మఠాన్ని స్థాపించిన సందర్భంగా తిరిగి వచ్చారు.
## యువతకు మార్గదర్శనం
మఠంలో సుమారు 6 సంవత్సరాల సేవ తర్వాత, అతను 1910లో శివానంద (మహాపురుష్ మహారాజ్), తురియానంద (హరి మహారాజ్)తో కలిసి అమర్‌నాథ్ యాత్రకు బయలుదేరాడు.  తిరిగి వచ్చిన తర్వాత బెంగాల్‌లోని వివిధ ప్రాంతాలకు వెళ్లి రామకృష్ణ సందేశాన్ని ప్రచారం చేశాడు. అతను ముఖ్యంగా తూర్పు బెంగాల్‌లో బాగా ప్రాచుర్యం పొందాడు, సమాజం, స్వచ్ఛంద సేవా కార్యక్రమాల కోసం అక్కడి యువతను ప్రేరేపించాడు.
## మూలాలు

వర్గం:ఆధ్యాత్మికం
వర్గం:రామకృష్ణ పరమహంస శిష్యులు
మోరాన్

**మోరాన్** భారతదేశంలోని పంజాబ్ రాష్ట్రంలోని జలంధర్ జిల్లాలోని ఫిల్లౌర్ తహసీల్‌లోని గ్రామం. ఈ గ్రామాన్ని సర్పంచ్ గ్రామ ప్రతినిధిగా ఎన్నుకుంటారు. ఇది జనాభా లెక్కల పట్టణం అప్రా నుండి 4.2 కిమీ దూరంలో, చోక్రాన్ నుండి 1 కిమీ దూరంలో ఉంది. ఇది జలంధర్ నుండి 47 కిమీ దూరంలో,  ఫిల్లౌర్ నుండి 17 కిమీ, చండీగఢ్ నుండి 120 కిమీ దూరంలో ఉంది. సమీప రైలు స్టేషన్ 17 కి.మీ దూరంలో  ఫిల్లౌర్లో ఉంది, సమీప దేశీయ విమానాశ్రయం లుధియానా, సమీప అంతర్జాతీయ విమానాశ్రయం అమృత్‌సర్‌లో 141 కి.మీ దూరంలో ఉంది. ఈ గ్రామంలో పోస్టల్ ప్రధాన కార్యాలయం ఉంది.

## కులం
గ్రామంలోని మొత్తం జనాభాలో 54.96% షెడ్యూల్ కులాలు (SC) ఉన్నారు, ఇందులో షెడ్యూల్ తెగ (ST) జనాభా లేరు.

## విద్య
గ్రామంలో పంజాబీ మీడియం, కో-ఎడ్యుకేషనల్ అప్పర్ ప్రైమరీతో పాటు సెకండరీ, హయ్యర్ సెకండరీ స్కూల్ (జిఎస్ఎస్ఎస్ మోరాన్ స్కూల్) ఉంది, ఇది 1994 సంవత్సరంలో స్థాపించబడింది. ఈ పాఠశాలలో ఆట స్థలం, లైబ్రరీ, భోజనం కూడా ఉన్నాయి. ఇతర సమీప పాఠశాల అప్రాలో 4.2 కి.మీ దూరంలో ఉంది.

## మూలాలు

వర్గం:ఫిల్లౌర్ తహసీల్‌లోని గ్రామాలు
మంగళ్ పాండే (రాజకీయ నాయకుడు)

**మంగళ్ పాండే** (జననం 9 ఆగస్టు 1972) బీహార్‌ రాష్ట్రానికి చెందిన రాజకీయ నాయకుడు. ఆయన బీహార్ శాసనమండలికి ఎమ్మెల్సీగా ఎన్నికై  నితీష్ కుమార్ మంత్రివర్గంలో రాష్ట్ర ఆరోగ్య శాఖ మంత్రిగా పని చేశాడు.
## రాజకీయ జీవితం
మంగళ్ పాండే 1987లో విద్యార్థిదశలో ఏబీవీపీలో చేరి, 1989లో బీజేపీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి ఏబీవీపీ రాష్ట్ర కార్యదర్శిగా, రెండుసార్లు బీజేపీ రాష్ట్ర కార్యదర్శిగా పని చేసి 2012లో ఎమ్మెలే కోటాలో శాసనమండలి సభ్యుడిగా ఎన్నికయ్యాడు. ఆయన 18 జనవరి 2013 నుండి 30 నవంబర్ 2016 వరకు బీజేపీ రాష్ట్ర అధ్యక్షుడిగా పని చేసి, 29 జులై 2017న నితీష్ కుమార్ మంత్రివర్గంలో 9 ఆగష్టు 2022 వరకు రాష్ట్ర ఆరోగ్య శాఖ మంత్రిగా పని చేశాడు.

## మూలాలు

వర్గం:బీహార్ రాజకీయ నాయకులు
వర్గం:బీహార్ వ్యక్తులు
గోపిక (నటి)

**గర్లీ ఆంటో** (ఆంగ్లం: Girly Anto), ఆమె స్క్రీన్ పేరు గోపిక. ఒక భారతీయ నటి. ఆమె ప్రధానంగా మలయాళ చిత్రాలలో నటించింది. మోడల్‌గా తన కెరీర్‌ను ప్రారంభించిన ఆమె 2002లో తులసీదాస్ దర్శకత్వం వహించిన మలయాళ చిత్రం ప్రణయమణిథూవల్‌ ద్వారా నటనలోకి ప్రవేశించింది. ఇందులో జయసూర్య, వినీత్ కుమార్ సరసన నటించింది. ఆమె తమిళం, తెలుగు, కన్నడ చిత్రాలలో కూడా నటించింది.

## వ్యక్తిగత జీవితం
గోపిక ఉత్తర ఐర్లాండ్‌లో పనిచేస్తున్న డాక్టర్ అజిలేష్ చాకోను 2008 జులై 17న వివాహం చేసుకుంది. వీరికి ఒక కుమార్తె, కుమారుడు ఉన్నారు. ఆ తర్వాత కుటుంబం ఆస్ట్రేలియాలోని బ్రిస్బేన్‌కు వెళ్లి అక్కడ స్థిరపడింది.

## అవార్డులు

* 2004 – ఆసియానెట్ ఉత్తమ సహాయ నటి అవార్డు – వేషం
* 2006 – ఆసియానెట్ బెస్ట్ స్టార్ పెయిర్ అవార్డ్ – కీర్తి చక్
* 2009 – ఆసియానెట్ ఉత్తమ నటి అవార్డు – వేరుతే ఒరు భార్య
* 2008 – ఉత్తమ నటిగా వనిత ఫిల్మ్ అవార్డ్స్ – వేరుతే ఒరు భార్య
* 2008 - ఉత్తమ నటిగా ఫిల్మ్‌ఫేర్ అవార్డు – మలయాళం – వెరుతే ఒరు భార్య (నామినేట్ చేయబడింది)
* 2009 - ఉత్తమ నటిగా ఫిల్మ్‌ఫేర్ అవార్డు – మలయాళం – స్వతంత్ర లేఖన్ (నామినేట్ చేయబడింది)

## ఫిల్మోగ్రఫీ

## మూలాలు

వర్గం:1984 జననాలు
వర్గం:భారత చలనచిత్ర నటీమణులు
వర్గం:21వ శతాబ్దపు భారతీయ నటీమణులు
వర్గం:మలయాళ సినిమా నటీమణులు
వర్గం:తమిళ సినిమా నటీమణులు
వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
అలోక్ రంజన్ ఝా

**అలోక్ రంజన్ ఝా** (జననం 15 అక్టోబర్ 1974) బీహార్‌ రాష్ట్రానికి చెందిన రాజకీయ నాయకుడు. ఆయన బీహార్ శాసనసభకు సహర్సా నియోజకవర్గం నుండి ఎమ్మెల్యేగా ఎన్నికై  నితీష్ కుమార్ మంత్రివర్గంలో రాష్ట్ర కళ, సంస్కృతి & యువజన శాఖ మంత్రిగా పని చేశాడు.
## రాజకీయ జీవితం
అలోక్ రంజన్ ఝా భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2010లో జరిగిన అసెంబ్లీ ఎన్నికల్లో సహర్సా నియోజకవర్గం నుండి బీజేపీ అభ్యర్థిగా పోటీ చేసి 7979 ఓట్ల మెజారిటీతో తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన ఆ తరువాత 2015లో ఓడిపోయి తిరిగి 2020లో రెండోసారి ఎమ్మెల్యేగా గెలిచిన తరువాత నితీష్ కుమార్ మంత్రివర్గంలో 9 ఫిబ్రవరి 2021 నుండి 9 ఆగష్టు 2022 వరకు రాష్ట్ర కళ, సంస్కృతి & యువజన శాఖ మంత్రిగా పని చేశాడు.  

## మూలాలు

వర్గం:బీహార్ రాజకీయ నాయకులు
వర్గం:బీహార్ వ్యక్తులు
సులోచన లట్కర్

**సులోచన లట్కర్** (1928 జూలై 30 - 2023 జూన్ 4), కర్ణాటకకు చెందిన సినిమా నటి. మరాఠీలో 50 సినిమాలలో, హిందీలో దాదాపు 250 సినిమాలలో నటించింది. *ససుర్వాస్* (1946), *వాహినిచ్యా బంగ్ద్య* (1953), *మీత్ భాకర్*, *సంగ్త్యే ఐకా* (1959), *ధక్తి జౌ* వంటి మరాఠీ సినిమాలలో ప్రధాన పాత్రలు పోషించి గుర్తింపు పొందింది. అలాగే తల్లి పాత్రలలో నటించి బాగా పేరు సంపాదించింది.

## జననం
సులోచన 1928, జూలై 30న కర్ణాటకలోని బెల్గాంలో జన్మించింది.

## కళారంగం
సులోచన లట్కర్ 1946లో సినిమారంగంలోకి అడుగుపెట్టింది. 1946 నుండి 1961 వరకు మరాఠీ సినిమాలో ప్రధానపాత్రలు పోషించింది. ఆ తరువాత తల్లి పాత్రలలో నటించింది. 2003లో ఆధునిక మరాఠీ సినిమా వ్యవస్థాపకులలో ఒకరైన బాబూరావు పెయింటర్ జయంతి సందర్భంగా అఖిల భారతీయ మరాఠీ చిత్రపట్ మహామండల్ స్థాపించిన చిత్రభూషణ్ అవార్డు అందుకుంది.

## అవార్డులు
* 1999: పద్మశ్రీ పురస్కారం
* 2004: ఫిల్మ్‌ఫేర్ లైఫ్‌టైమ్ అచీవ్‌మెంట్ అవార్డు
* 2009: మహారాష్ట్ర ప్రభుత్వం నుండి మహారాష్ట్ర భూషణ్ అవార్డు

## వ్యక్తిగత జీవితం
ప్రస్తుతం ముంబైలోని ప్రభాదేవిలో నివసిస్తోంది. సులోచనకు 14 ఏళ్ళ వయసులో వివాహం జరిగింది. సులోచన కుమార్తె పేరు కంచన్ ఘనేకర్, మరాఠీ రంగస్థల సూపర్ స్టార్ డాక్టర్ కాశీనాథ్ ఘనేకర్ భార్య.

## కొన్ని సినిమాలు

## మరణం
సులోచన లత్కర్ వయోవృద్ధ సమస్యలతో బాధపడుతూ దాదార్‌లోని శుశృత ఆసుపత్రిలో  చికిత్స పొందుతూ 2023 జూన్ 4న మరణించింది.

## మూలాలు

## బయటి లింకులు
* 
* సులోచన లట్కర్ ఫోటోలు

వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:1928 జననాలు
వర్గం:2023 మరణాలు
వర్గం:మరాఠీ సినిమా నటీమణులు
వర్గం:కర్ణాటక మహిళలు
వర్గం:కర్ణాటక సినిమా నటీమణులు
నితిన్ నబిన్

**నితిన్ నబిన్ సిన్హా** (జననం 23 మే 1980) బీహార్‌ రాష్ట్రానికి చెందిన భారతీయ జనతా పార్టీ రాజకీయ నాయకుడు. ఆయన బీహార్ శాసనసభకు బంకిపూర్ శాసనసభ నుండి ఎమ్మెల్యేగా ఎన్నికై నితీష్ కుమార్ మంత్రివర్గంలో రాష్ట్ర రోడ్డు నిర్మాణ శాఖ మంత్రిగా పని చేశాడు.

## రాజకీయ జీవితం
నితిన్ నబిన్ తన తండ్రి మాజీ ఎమ్మెల్యే నబిన్ కిషోర్ ప్రసాద్ మరణాంతరం 2006లో భారతీయ జనతా పార్టీ ద్వారా రాజకీయాల్లోకి వచ్చి 2006లో జరిగిన ఎన్నికల్లో పాట్నా వెస్ట్ అసెంబ్లీ నియోజకవర్గం నుండి బీజేపీ అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన ఆ తరువాత బంకిపూర్ అసెంబ్లీ నుండి పోటీ చేసి వరుసగా మూడుసార్లు ఎమ్మెల్యేగా ఎన్నికయ్యాడు.   

నితిన్ నబిన్ నాల్గొవసారి ఎమ్మెల్యేగా గెలిచిన తరువాత నితీష్ కుమార్ మంత్రివర్గంలో 9 ఫిబ్రవరి 2021 నుండి 9 ఆగష్టు 2022 వరకు రాష్ట్ర రోడ్డు నిర్మాణ శాఖ మంత్రిగా పని చేశాడు.  

నితిన్ నబిన్‌ను 2025 డిసెంబర్ 14న భారతీయ జనతా పార్టీ జాతీయ కార్యనిర్వాహక అధ్యక్షుడిగా బీజేపీ పార్లమెంటరీ బోర్డు నియమించింది.

బీజేపీ జాతీయ అధ్యక్ష ఎన్నిక కోసం 2026 జనవరి 18న నోటిఫికేషన్ విడుదల చేయగా, నితిన్ నబిన్ జనవరి 19న నామినేషన్ దాఖలు చేశాడు. ఈ పదవి కోసం ఒకటే నామినేషన్ దాఖలు కావడంతో ఆయన ఎన్నిక ఏకగ్రీవమైంది. 2026 జనవరి 20న జాతీయ అధ్యక్షుడిగా ప్రమాణ స్వీకారం చేశారు. నితిన్ నబిన్‌ 45 సంవత్సరాల వయసులో బీజేపీ జాతీయ అధ్యక్ష పదవిని నిర్వహించిన అతి పిన్న వయస్కుడిగా నిలిచాడు.

## మూలాలు

వర్గం:బీహార్ రాజకీయ నాయకులు
వర్గం:బీహార్ వ్యక్తులు
సుభాష్ సింగ్

**సుభాష్ సింగ్** (15 జనవరి 1963 - 16 ఆగస్టు 2022) బీహార్‌ రాష్ట్రానికి చెందిన రాజకీయ నాయకుడు. ఆయన బీహార్ శాసనసభకు గోపాల్‌గంజ్ శాసనసభ నుండి ఎమ్మెల్యేగా ఎన్నికై  నితీష్ కుమార్ మంత్రివర్గంలో రాష్ట్ర సహకార శాఖ మంత్రిగా పని చేశాడు.
## మరణం
సుభాష్ సింగ్ అనారోగ్యంతో ఢిల్లీలోని ఎయిమ్స్‌లో చికిత్స పొందుతూ ఆరోగ్యం విషమించడంతో 2022 ఆగస్టు 16న మరణించాడు.

## మూలాలు

వర్గం:బీహార్ రాజకీయ నాయకులు
వర్గం:బీహార్ వ్యక్తులు
తురాన్

**తురాన్** (లేదా టూరన్) భారతదేశంలోని పంజాబ్ రాష్ట్రంలోని జలంధర్ జిల్లాలోని ఫిల్లౌర్ తహసీల్‌లోని గ్రామం. ఇది అప్రా-బంగా రహదారి నుండి 1 కిమీ (0.62 మైళ్ళు) దూరంలో, దోసంజ్ కలాన్ వద్ద ఉన్న పోస్టల్ ప్రధాన కార్యాలయం నుండి 11 కిమీ (6.8 మైళ్ళు) దూరంలో ఉంది. ఈ గ్రామం జనాభా లెక్కల పట్టణం అప్రా నుండి 3 కిమీ (1.9 మైళ్ళు), ఫిల్లౌర్ నుండి 16 కిమీ (9.9 మైళ్ళు), జలంధర్ నుండి 42 కిమీ (26 మైళ్ళు), రాష్ట్ర రాజధాని చండీగఢ్ నుండి 120 కిమీ (75 మైళ్ళు) దూరంలో ఉంది. ఈ గ్రామాన్ని సర్పంచ్ గ్రామ ప్రతినిధిగా ఎన్నుకోబడతాడు.

## కులం
గ్రామంలో 556 జనాభా ఉంది, గ్రామంలో ఎక్కువ మంది గ్రామస్తులు షెడ్యూల్ కులాల (SC) నుండి ఉన్నారు, ఇది గ్రామంలోని మొత్తం జనాభాలో 34.35% ఉంది, ఇందులో షెడ్యూల్ తెగ (ST) జనాభా లేదు.

## రవాణా

### రైలు
సమీప రైలు స్టేషన్ 14 కిమీ (8.7 మైళ్ళు) దూరంలో గొరయాలో ఉంది, లుధియానా రైల్వే స్టేషన్ గ్రామానికి 30.9 కిమీ (19.2 మైళ్ళు) దూరంలో ఉంది.

### విమానాశ్రయం
సమీప దేశీయ విమానాశ్రయం 48 కిమీ (30 మైళ్ళు) దూరంలో లూథియానాలో ఉంది, సమీప అంతర్జాతీయ విమానాశ్రయం 137 కిమీ (85 మైళ్ళు) దూరంలో అమృత్‌సర్‌లో ఉంది. ఇతర సమీప అంతర్జాతీయ విమానాశ్రయం చండీగఢ్‌లో ఉంది.

## మూలాలు

వర్గం:ఫిల్లౌర్ తహసీల్‌లోని గ్రామాలు
స్వామి రామకృష్ణానంద

**రామకృష్ణానంద** (13 జూలై 1863 - 21 ఆగస్టు 1911) రామకృష్ణ పరమహంస ప్రత్యక్ష శిష్యులలో ఒకరు.  తన "గురుభక్తి" కి ప్రసిద్ధి చెందిన అతను 12 సంవత్సరాలు బరనాగోర్ మఠానికి సేవ చేశాడు.
## జీవిత చరిత్ర
**రామకృష్ణానంద** 13 జూలై 1863న **శశిభూషణ చక్రవర్తి**గా జన్మించాడు. అతని తండ్రి ఈశ్వర చంద్ర చక్రవర్తి ఆచార ఆరాధనలో నిపుణుడు, శశి అతని నుండి ఆచార ఆరాధన పట్ల ప్రేమను పొందాడు.  గ్రామ పాఠశాలలో ఉత్తీర్ణత సాధించిన తరువాత, అతను కోల్‌కతాకు వెళ్లి ఉన్నత విద్య కోసం తన బంధువు శరత్ (తరువాత, స్వామి శారదానంద)తో నివసించాడు.
## విద్య
కలకత్తా కళాశాలలో చదువుతున్నప్పుడు, శశి, శరత్ బ్రహ్మసమాజంలో చేరారు. రామకృష్ణ గురించి స్వయంగా కేశబ్ చంద్ర సేన్ నుండి విన్నారు. అక్టోబరు 1883లో వారు దక్షిణేశ్వర్‌ను సందర్శించారు. శశి, శరత్ రామకృష్ణ పట్ల చాలా ఆకర్షితులయ్యారు.

శశి తన చివరి అనారోగ్యం సమయంలో శ్యాంపుకూర్, కాస్సిపోర్‌లో రామకృష్ణకు సేవ చేసిన స్వయంత్యాగ స్ఫూర్తి, భక్తితో తనను తాను ఎక్కువగా గుర్తించుకున్నాడు. మాస్టర్స్ ఉత్తీర్ణత తరువాత అతను బారానగర్ మఠంలో చేరాడు రామకృష్ణానంద అనే పేరును స్వీకరించి సన్యాస దీక్షను ఆమోదించాడు.  మఠం మందిరంలోని రామకృష్ణుని అవశేషాలున్న కలశం, ఆత్మారామర్ కౌతా పూజల బాధ్యతను ఆయన స్వీకరించారు.  అతను మాస్టర్ సజీవ ఉనికిని అనుభవించాడు, కాబట్టి అతని ఆరాధన కేవలం ఆచారం కాదు, సజీవ దేవునికి ప్రేమపూర్వక సేవ. రామకృష్ణ ఉద్యమంలో అనుసరించే రోజువారీ ఆచార ఆరాధన విధానాన్ని రామకృష్ణుడికి రూపొందించి పరిచయం చేసినది స్వామి రామకృష్ణానంద.
## ఆధ్యాత్మిక జీవనం
మఠంలో రోజువారీ పూజలకు తనను తాను అంకితం చేసుకున్నాడు.  అయితే వివేకానంద పశ్చిమ దేశాల నుండి తిరిగి వచ్చిన తర్వాత, మద్రాసు (ప్రస్తుతం చెన్నై అని పిలుస్తారు) వెళ్లి అక్కడ రామకృష్ణ మఠం శాఖా కేంద్రాన్ని తెరవమని కోరినప్పుడు, అతను ఎటువంటి సంకోచం లేకుండా కట్టుబడి ఉన్నాడు. అననుకూల పరిస్థితుల్లో 14 ఏళ్లుగా రామకృష్ణ, వివేకానంద సందేశాలను ప్రబోధించడంలో ఆయన పడిన త్యాగం, కష్టాల గాథ రామకృష్ణ ఉద్యమ చరిత్రలో బంగారు అక్షరాలతో లిఖించబడింది.  దక్షిణాదిలో ఆయన విస్తృతంగా పర్యటించారు.  త్రివేండ్రం, మైసూర్, బెంగుళూరు, ముంబయిలలో కేంద్రాల ప్రారంభం అతని మార్గదర్శక ప్రయత్నాలకు చాలా రుణపడి ఉంది.  1911లో దక్షిణ భారతదేశంలో శారదా దేవి సందర్శనకు ఏర్పాట్లు చేయడం అతని చివరి, గొప్ప సాఫల్యం, ఈ సంఘటన భారతదేశం అంతటా ముఖ్యంగా దక్షిణ భారతదేశం అంతటా రామకృష్ణ ఉద్యమం అభివృద్ధికి గొప్ప ప్రేరణనిచ్చింది. అతను తన సహోద్యోగి స్వామి నిర్మలానందను దక్షిణ భారతదేశంలోని రామకృష్ణ మిషన్ స్నేహితులకు, ముఖ్యంగా బెంగుళూరు, కేరళలోని స్నేహితులకు పరిచయం చేసాడు, ఇది నిర్మలానంద మాంటిల్‌ని చేపట్టడానికి దారితీసింది, రామకృష్ణానంద ప్రారంభించిన పనులను విస్తరించడంలో 1938 వరకు కొనసాగింది.

## చివరి రోజులు
ఎడతెగని పని, ముఖ్యంగా శారదా దేవి దక్షిణాది పర్యటనల సమయంలో ఆమె చేసిన సేవ, అతని ఆరోగ్యం గురించి చెప్పబడింది, అతనికి క్షయవ్యాధి సోకింది.  అతను తన సోదర శిష్యుడు నిర్మలానంద సంరక్షణలో అక్కడ మంచి వాతావరణంలో మెరుగవాలనే ఆశతో బెంగళూరులో కొన్ని వారాలపాటు గడిపాడు.  కానీ క్షీణత కొనసాగినందున అతను కలకత్తాకు పంపబడ్డాడు అతను 21 ఆగష్టు 1911న ఆనంద పారవశ్యంలో తుది శ్వాస విడిచాడు.
## మూలాలు

వర్గం:ఆధ్యాత్మికం
వర్గం:రామకృష్ణ పరమహంస శిష్యులు
శివశక్తి (1980 సినిమా)

**శివశక్తి** 1980, డిసెంబరు 24న విడుదలైన తెలుగు భక్తి సినిమా. కమలాకర కామేశ్వరరావు దర్శకత్వం వహించిన ఈ సినిమాను సి.ఎల్.మనోహరి నారాయణ ఆర్ట్ మూవీస్ బ్యానర్‌పై నిర్మించింది. 
## నటీనటులు

* వాణిశ్రీ
* జయసుధ

## సాంకేతికవర్గం
* దర్శకత్వం: కమలాకర కామేశ్వరరావు
* రచన : శ్రీ చందర్
* సంగీతం: కె.వి.మహదేవన్
* నిర్మాత: సి.ఎల్.మనోహరి 
* సమర్పణ: కట్టాఅంజిబాబు 
* పర్యవేక్షణ: కోమలబాబు 
* నిర్మాణ సంస్థ:నారాయణ ఆర్ట్ మూవీస్ 
* విడుదల:24:12:1980.
## మూలాలు
ప్రతీక్షా లోన్కర్

**ప్రతీక్షా లోన్కర్**, మహారాష్ట్రకు చెందిన నాటకరంగ, టెలివిజన్, సినిమా నటి. ఎక్కువగా హిందీ, మరాఠీ సినిమాలు, టెలివిజన్ సీరియళ్ళలో నటించింది. డిడిసహ్యాద్రిలో ప్రసారమైన *దామిని* మరాఠీ టీవి సీరియల్ లో ప్రధాన పాత్ర పోషించి పేరు పొందింది.

## జీవితం విశేషాలు
ప్రతీక్షా లోన్కర్ మహారాష్ట్రలోని ఔరంగాబాద్‌లో జన్మించింది. తండ్రి డాక్టర్, తల్లి ఉపాధ్యాయురాలు. ప్రతిక్షా 10వ తరగతి వరకు పాఠశాల విద్యను పూర్తిచేసిన తర్వాత, కళారంగం మీద అభిరుచితో నాటకరంగంలోకి వెళ్ళింది.

## కళారంగం
నటనపై ఉన్న ఆసక్తితో ముంబైకి వెళ్ళి మరాఠీ, హిందీ టీవీ సీరియల్స్‌లో నటించింది. డిడి సహ్యాద్రిలో వచ్చిన *దామిని* సీరియల్ లో దామిని పాత్ర పోషించింది. హిందీ టీవీ సీరియల్ *కహానీ నహీ....జీవన్ హై* మరాఠీలో *వసుధ*గా రీమేక్ చేయబడింది. ఈ రెండు సీరియల్స్‌లో కూడా ప్రధాన పాత్ర పోషించింది. దూరదర్శన్‌లో ముద్దుపెట్టుకున్న మొదటి మహిళా నటి ప్రతిక్షా. బ్యోమకేష్ బక్షి ఎపిసోడ్‌లో వ్యాంప్‌గా నటిస్తున్నప్పుడు ముద్దు పెట్టుకుంది.

టీవీ సీరియల్స్‌తోపాటు అనేక మరాఠీ, హిందీ సినిమాలలో కూడా నటించింది. 2002లో వచ్చిన *భేట్* అనే మరాఠీ సినిమాలో విడాకుల తర్వాత కొడుకు నుండి విడిపోయిన సుధ అనే తల్లి పాత్రలో నటించి అవార్డులు, ప్రశంసలు అందుకుంది. 2007 *ఏవ్‌దే సే ఆభాల్‌లో* ఒక చిన్న పిల్లవాడికి తల్లిగా నటించింది. నగేష్ కుకునూర్ దర్శకత్వం వహించిన *ఇక్బాల్*, *దోర్*, *ఆశేయిన్*, *మోడ్*  అనే నాలుగు సినిమాలతోపాటు పలు బాలీవుడ్ సినిమాలలో నటించింది.

## వ్యక్తిగత జీవితం
మరాఠీ స్క్రీన్ ప్లే రచయిత ప్రశాంత్ దాల్వీని వివాహం చేసుకున్నది.

## సినిమాలు

### నాటకరంగం

## అవార్డులు

* 2003 – మహారాష్ట్ర టైమ్స్ (మాతా) భేట్ కోసం *సన్మాన్*
* 2003 – *భేట్* కోసం మరాఠీ చిత్రంలో ఉత్తమ నటిగా స్టార్ స్క్రీన్ అవార్డు 
* 2007 – పూణే ఇంటర్నేషనల్ ఫిల్మ్ ఫెస్టివల్‌లో *ఏవ్‌దే సే ఆభాల్* కోసం ఉత్తమ నటి పురస్కారం
* 2008 – *ఏవదే సే ఆభాల్* సినిమాలో ఉత్తమ నటి పురస్కారం
* ప్రింట్ వ్యూ పబ్లికేషన్స్, లయన్స్ క్లబ్ ద్వారా వైభవ్ పురస్కారం

## మూలాలు

## బయటి లింకులు

* 
వర్గం:1968 జననాలు
వర్గం:హిందీ సినిమా నటీమణులు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
వర్గం:టెలివిజన్ నటీమణులు
వర్గం:మరాఠీ సినిమా నటీమణులు
వర్గం:మహారాష్ట్ర మహిళలు
వర్గం:మహారాష్ట్ర సినిమా నటీమణులు
ఔరాయ్ శాసనసభ నియోజకవర్గం

**ఔరాయ్ శాసనసభ నియోజకవర్గం** బీహార్ రాష్ట్రం, ముజఫర్‌పూర్ జిల్లాలోని శాసనసభ నియోజకవర్గం. ఈ నియోజకవర్గం ముజఫర్‌పూర్ లోక్‌సభ నియోజకవర్గం పరిధిలోకి వస్తుంది. ఔరాయ్ అసెంబ్లీ నియోజకవర్గం పరిధిలోకి ఔరై కమ్యూనిటీ డెవలప్‌మెంట్ బ్లాక్; కత్రా సిడి బ్లాక్‌లోని బెల్పకౌనా, బెరై నార్త్, చంగెల్, హతౌరి, జాజువార్ (తూర్పు, పశ్చిమ, మధ్య పంచాయితీలతో సహా), కతై, ఖంగురాడిహ్, లఖన్‌పూర్, నగ్వారా, పహ్సౌల్, బాన్స్‌ఘట్ట, బర్రి, తెహ్వారా, బందపురా గ్రామ పంచాయతీలు వస్తాయి.

## ఎన్నికైన శాసనసభ్యులు

## మూలాలు

## వెలుపలి లంకెల
వర్గం:బీహార్ శాసనసభ నియోజకవర్గాలు
మోతీహరి శాసనసభ నియోజకవర్గం

**మోతీహరి శాసనసభ నియోజకవర్గం** బీహార్ రాష్ట్రం, పూర్వి చంపారన్ జిల్లాలోని శాసనసభ నియోజకవర్గం. ఈ నియోజకవర్గం పూర్వి చంపారన్ లోక్‌సభ నియోజకవర్గం పరిధిలోకి వస్తుంది. 2015లో బీహార్ శాసనసభ ఎన్నికలలో VVPAT ఎనేబుల్ చేయబడిన ఎలక్ట్రానిక్ ఓటింగ్ మిషన్లను కలిగి ఉన్న 36 సీట్లలో సహర్సా నియోజకవర్గం ఒకటి.
## ఎన్నికైన శాసనసభ్యులు

## మూలాలు

వర్గం:బీహార్ శాసనసభ నియోజకవర్గాలు
పూర్వి చంపారన్ లోక్‌సభ నియోజకవర్గం

**పూర్వి చంపారన్** బీహార్ రాష్ట్రంలోని 40 లోక్‌సభ నియోజకవర్గాలలో ఒకటి. నియోజకవర్గాల పునర్విభజనలో భాగంగా 2008లో ఈ నియోజకవర్గం నూతనంగా ఏర్పాటైంది. పూర్వి చంపారన్ లోక్‌సభ నియోజకవర్గం పరిధిలో ఆరు శాసనసభ నియోజకవర్గాలు ఉన్నాయి.
## అసెంబ్లీ నియోజకవర్గాలు

## పార్లమెంటు సభ్యులు

## మూలాలు

వర్గం:బీహార్ లోక్‌సభ నియోజకవర్గాలు
నటాషా స్టాంకోవిక్

**నటాషా స్టాంకోవిక్** (ఆంగ్లం: Natasa Stankovic) భారతదేశంలోని ముంబైలో నివసిస్తున్న సెర్బియా దేశస్థురాలు. ఆమె నర్తకి, మోడల్, నటి. ఆమె ప్రకాష్ ఝా దర్శకత్వం వహించిన *సత్యాగ్రహ*తో బాలీవుడ్ చిత్రాలలో అడుగుపెట్టింది. ఆమె 2014లో బిగ్ బాస్ 8లో పాల్గొన్నది. ఆమె నాచ్ బలియే 9లో కూడా పాల్గొంది.

## జీవితం తొలి దశలో
పోజారెవాక్, రిపబ్లిక్ ఆఫ్ సెర్బియా, సోషలిస్ట్ ఫెడరల్ రిపబ్లిక్ ఆఫ్ యుగోస్లేవియాలో 1992 మార్చి 4న గోరన్ స్టాంకోవిక్, రాడ్మిలా స్టాంకోవిక్ దంపతులకు నటాషా స్టాంకోవిక్ జన్మించింది. ఆమెకు నెనాద్ స్టాంకోవిక్ అనే సోదరుడు ఉన్నాడు.

## వ్యక్తిగత జీవితం
2020 జనవరి 1న భారత క్రికెటర్ హార్దిక్ పాండ్యాతో నిశ్చితార్థం చేసుకుంది. కోవిడ్ మహమ్మారి నిర్బంధంలో ఉన్న సమయంలో వారు వివాహం చేసుకున్నారు. ఈ దంపతులకు అగస్త్య అనే కుమారుడు 2020 జులై 30న జన్మించాడు.

## ఫిల్మోగ్రఫీ

### సినిమాలు

### టెలివిజన్

### సంగీత వీడియోలు

## మూలాలు


వర్గం:1992 జననాలు
వర్గం:సెర్బియన్ సినిమా నటీమణులు
వర్గం:సెర్బియన్ మహిళా నృత్యకారులు
వర్గం:భారతదేశంలో సెర్బియన్ ప్రవాసులు
వర్గం:హిందీ సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:భారతదేశంలోని యూరోపియన్ నటీమణులు
వర్గం:బాలీవుడ్‌లో యూరోపియన్ నటీమణులు
వర్గం:బిగ్ బాస్ పోటీదారులు
రామ్ ప్రిత్ పాశ్వాన్

**రామ్ ప్రిత్ పాశ్వాన్** (జననం 21 మార్చి 1963) బీహార్‌ రాష్ట్రానికి చెందిన రాజకీయ నాయకుడు. ఆయన బీహార్ శాసనసభకు రాజ్‌నగర్ శాసనసభ నుండి నాలుగుసార్లు ఎమ్మెల్యేగా ఎన్నికై నితీష్ కుమార్ మంత్రివర్గంలో రాష్ట్ర పబ్లిక్ హెల్త్ ఇంజినీరింగ్ శాఖ మంత్రిగా పని చేశాడు.
## రాజకీయ జీవితం
రామ్ ప్రిత్ పాశ్వాన్ భారతీయ జనతా పార్టీ ద్వారా రాజకీయాల్లోకి వచ్చి 2005లో జరిగిన ఎన్నికల్లో  ఖాజాలి  అసెంబ్లీ నియోజకవర్గం నుండి బీజేపీ అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన ఆ తరువాత రాజ్ నగర్ అసెంబ్లీ నుండి పోటీ చేసి వరుసగా రెండుసార్లు ఎమ్మెల్యేగా ఎన్నికయ్యాడు.   

రామ్ ప్రిత్ పాశ్వాన్ 2020లో నాల్గొవసారి ఎమ్మెల్యేగా గెలిచిన తరువాత నితీష్ కుమార్ మంత్రివర్గంలో 9 ఫిబ్రవరి 2021 నుండి 9 ఆగష్టు 2022 వరకు  రాష్ట్ర పబ్లిక్ హెల్త్ ఇంజినీరింగ్ శాఖ మంత్రిగా పని చేశాడు.

## మూలాలు

వర్గం:బీహార్ రాజకీయ నాయకులు
వర్గం:బీహార్ వ్యక్తులు
రామ్ సూరత్ కుమార్

**రామ్ సూరత్ కుమార్** (జననం 1972 డిసెంబరు 10 ) బీహార్‌ రాష్ట్రానికి చెందిన రాజకీయ నాయకుడు. ఆయన బీహార్ శాసనసభకు ఔరాయ్ నియోజకవర్గం నుండి ఎమ్మెల్యేగా ఎన్నికై నితీష్ కుమార్ మంత్రివర్గంలో రాష్ట్ర ఆర్థిక & రెవెన్యూ శాఖ మంత్రిగా పనిచేశాడు.

## మూలాలు

వర్గం:బీహార్ రాజకీయ నాయకులు
వర్గం:బీహార్ వ్యక్తులు
బ్యాంక్ ఆఫ్ కలకత్తా

**బ్యాంక్ ఆఫ్ కలకత్తా (The** **Bank of Calcutta)** (ప్రస్తుత స్టేట్ బ్యాంక్ ఆఫ్ ఇండియాకు పూర్వగామి) 1806 జూన్ 2 న స్థాపించబడింది.  భారతదేశపు మొదటి బ్యాంకు, 1809 జనవరి 2 న బ్యాంక్ ఆఫ్ బెంగాల్ గా పేరు మార్చబడింది.  టిప్పు సుల్తాన్, మరాఠాలకు పై యుద్ధాలకు నిధులు సమకూర్చడానికి  చేసిన ప్రయత్నం ఈ బ్యాంకు స్థాపనలో జనరల్ వెల్లెస్లీ ఉద్దేశ్యం. 

## చరిత్ర
1913 సంవత్సరంలో  జాన్ మేనార్డ్ కీన్స్ దేశంలో బ్యాంకింగ్ స్థితిని సర్వే చేసిన తరువాత, ఇండియన్ కరెన్సీ అండ్ ఫైనాన్స్ లో ఇలా వ్రాశాడు, "భారతదేశం వంటి దేశంలో ముఖ్యంగా  బ్యాంకింగ్ కు చాలా ప్రమాదకరమైన దేశంలో, సాధ్యమైనంత సురక్షితమైన సూత్రాలపై బ్యాంకింగ్  నిర్వహించాలి." ఆసియాలో మొదటి బ్యాంకును  కోల్ కతాలో  బ్యాంక్ ఆఫ్ కలకత్తా బ్రిటిష్ వారు స్థాపించారు.బ్యాంక్ ఆఫ్ కలకత్తా భారతదేశం, ఆసియా లో మొదటి బ్యాంకు, 2 జనవరి 1809 న బ్యాంక్ ఆఫ్ బెంగాల్ గా పేరు మార్చబడింది. 

1861 లో రంగూన్, 1862 సంవత్సరంలో పాట్నా, అదే సంవత్సరంలో మీర్జాపూర్, బెనారస్ లతో సహా బ్రిటిష్ వలస పాలనలో ఉన్న  సుదూర ప్రాంతాల్లో కూడా ఈ బ్యాంకు శాఖలను ప్రారంభించింది.బ్యాంక్ ఆఫ్ కలకత్తా, మరో రెండు ప్రెసిడెన్సీ బ్యాంకులు, బ్యాంక్ ఆఫ్ బాంబే ,బ్యాంక్ ఆఫ్ మద్రాస్  1921 జనవరి 27 న విలీనం చేసి, పునర్వ్యవస్థీక  బ్యాంకింగ్ సంస్థ ఇంపీరియల్ బ్యాంక్ ఆఫ్ ఇండియాగా, స్వాతంత్ర్యం తరువాత, 1955 సంవత్సరంలో ,రిజర్వ్ బ్యాంక్ ఆఫ్ ఇండియా ఇంపీరియల్ బ్యాంక్ ఆఫ్ ఇండియాలో నియంత్రణను పొందింది. 30 ఏప్రిల్ 1955  న స్టేట్ బ్యాంక్ ఆఫ్ ఇండియాగా పేరు మార్చబడింది. 

## మూలధనం
బ్యాంక్ ఆఫ్ కలకత్తా యుద్ధాలకు నిధులు సమకూర్చడానికి ఈట్ ఇండియా కంపెనీకి ఆర్థిక సహాయం అందించడానికి  బ్యాంకును ఏర్పాటు చేశారు. రూ. 50 లక్షల  మూలధనం (షేర్ క్యాపిటల్) తో ఈ బ్యాంకు ప్రారంభించబడింది. బ్యాంకు ప్రారంభంలో  కంపెనీ ప్రయోజనాలకు సేవ చేయడం ప్రారంభించారు. బెంగాల్ మొత్తం  వినియోగదారులకు సేవలను అందించడానికి 1809 సంవత్సరంలో  బ్యాంకుకు ఒక చార్టర్ మంజూరు చేయబడింది. బ్రిటీష్ పార్లమెంటు మంజూరు చేసిన చార్టర్ షేర్ హోల్డర్లకు పరిమిత బాధ్యత, హక్కును అందించింది,తర్వాత  బ్యాంక్ ఆఫ్ బెంగాల్ గా పేరు మార్చబడి, భారతదేశపు మొదటి జాయింట్ స్టాక్ బ్యాంక్ గా పేరు మార్చబడింది.

ప్రభుత్వ వాటా అల్పసంఖ్యాకంగా ఉన్నప్పటికీ బ్యాంకులో ప్రభుత్వ అధికారుల ఆధిపత్యం ఉండేది. మొదట్లో బ్యాంకు బోర్డులో ఒక భారతీయ డైరెక్టర్ మహారాజా సుఖ్మోయ్ రాయ్ చౌధోరి ఉండేవాడు. మిగిలిన వారంతా బ్రిటిష్ డైరెక్టర్లు, ఉద్యోగులు. బ్యాంకు భారతదేశంలో విలీనం చేయబడినప్పటికీ,   ప్రయోజనాలు విదేశం కొరకు  ఉండి,దాదాపు ఒక విదేశీ బ్యాంకుగా ఉంది, ఇది ఎక్కువగా శ్వేతజాతీయ ఖాతాదారులకు సేవలందిస్తుంది. 

## వ్యాపారం
బ్యాంక్ ఆఫ్ కలకత్తా  ఉన్న ఖాతాదారులు ప్రసిద్ధులైన పండితుడు, రాజకీయ నాయకుడు దాదాభాయ్ నౌరోజీ, శాస్త్రవేత్త జగదీష్ చంద్రబోస్, భారతదేశ తొలి రాష్ట్రపతి రాజేంద్ర ప్రసాద్, నోబెల్ బహుమతి గ్రహీత రవీంద్రనాథ్ ఠాగూర్, విద్యావేత్త ఈశ్వర్ చంద్ర విద్యాసాగర్ వంటి వారు  ఖాతాదారులలో ఉన్నారు. బ్యాంకు వ్యాపారం చేయడంలో ముఖ్యం గా వినియోగ దారులకు బ్యాంక్  విముఖత చూపింది, మూడు నెలలకు మించి అప్పు ఇవ్వకపోవడం, ఇది స్థానిక వ్యాపారవేత్తల వ్యాపారాలకు దారితీసింది, బ్రిటిష్, భారతీయ ప్రైవేట్ బ్యాంకులను ప్రారంభించడం వల్ల ఎక్కువ బ్యాంకు వైఫల్యాలకు దారితీసింది. దీనికి  బ్రిటిష్ కంపెనీల భాగస్వామ్యంతో ద్వారకానాథ్ ఠాగూర్ స్థాపించిన యూనియన్ బ్యాంక్ లిమిటెడ్  అత్యంత ఘోరమైన బ్యాంకు వైఫల్యం గా ఉదాహరణ గా పేర్కొనవచ్చును.  

## మూలాలు

వర్గం:1806 స్థాపితాలు
వర్గం:బ్యాంకింగ్ సంస్థలు
వర్గం:ప్రైవేట్ బ్యాంకులు
వర్గం:స్వాతంత్ర్య పూర్వ సంస్థలు
మాధేపురా లోక్‌సభ నియోజకవర్గం

**మాధేపురా లోక్‌సభ నియోజకవర్గం** బీహార్ రాష్ట్రంలోని 40 లోక్‌సభ నియోజకవర్గాలలో ఒకటి. 2009లో నియోజకవర్గాల పునర్విభజన తర్వాత, మాధేపురా నియోజకవర్గం ఆరు శాసనసభ నియోజకవర్గాలతో ఏర్పాటైంది.
## లోక్‌సభ నియోజకవర్గం పరిధిలోని అసెంబ్లీ స్థానాలు

## లోక్‌సభ సభ్యులు

## మూలాలు

వర్గం:బీహార్ లోక్‌సభ నియోజకవర్గాలు
అనంత్ కుమార్ సింగ్

**అనంత్ కుమార్ సింగ్** బీహార్‌ రాష్ట్రానికి చెందిన రాజకీయ నాయకుడు. ఆయన బీహార్ శాసనసభకు మోకామా నియోజకవర్గం నుండి ఆరు సార్లు ఎమ్మెల్యేగా ఎన్నికయ్యాడు.

## ఎన్నికల్లో పోటీ

## మూలాలు

వర్గం:బీహార్ రాజకీయ నాయకులు
వర్గం:బీహార్ వ్యక్తులు
దినేష్ చంద్ర యాదవ్

**దినేష్ చంద్ర యాదవ్** బీహార్‌ రాష్ట్రానికి చెందిన రాజకీయ నాయకుడు. ఆయన 2019లో జరిగిన పార్లమెంట్ ఎన్నికల్లో నుండి మాధేపురా లోక్‌సభ నియోజకవర్గం నుండి లోక్‌సభ సభ్యుడిగా ఎన్నికయ్యాడు.

## జననం, విద్యాభాస్యం
దినేష్ చంద్ర యాదవ్ బీహార్ రాష్ట్రంలోని సహర్సా జిల్లా, బన్మా గ్రామంలో 1951 జూలై 1న జన్మించి, సివిల్ ఇంజినీరింగ్‌లో డిప్లొమా పూర్తి చేశాడు.

## రాజకీయ జీవితం
దినేష్ చంద్ర యాదవ్ జనతా దళ్ పార్టీ ద్వారా రాజకీయాలకి వచ్చి 1990లో బీహార్‌లోని సిమ్రి భక్తియార్‌పూర్ నియోజకవర్గం నుండి తొలిసారిగా ఎమ్మెల్యేగా ఎన్నికయ్యాడు. ఆయన 1996లో జరిగిన లోక్‌సభ ఎన్నికలలో సహర్సా లోక్‌సభ నుండి 11వ లోక్‌సభకు తొలిసారి ఎంపీగా, ఆ తరువాత 1999లో రెండోసారి ఎంపీగా ఎన్నికయ్యాడు. 

దినేష్ చంద్ర యాదవ్ 2004 ఎన్నికల పోటీ చేసి ఓడిపోయి ఆ తరువాత 2005లో బీహార్ శాసనసభ ఎన్నికలలో సిమ్రి భక్తియార్‌పూర్ నుండి ఎమ్మెల్యేగా రెండోసారి ఎన్నికయ్యాడు. ఆయన 2009లో జరిగిన లోక్‌సభ ఎన్నికలలో ఖగారియా నుండి పోటీ చేసి ఓడిపోయి ఆ తరువాత 2009లో శాసనసభ ఎన్నికలలో  సిమ్రి భక్తియార్‌పూర్ నుండి ఎమ్మెల్యేగా ఎన్నికై రాష్ట్ర మంత్రిగా పని చేశాడు. 

దినేష్ చంద్ర యాదవ్ 2014లో జరిగిన లోక్‌సభ ఎన్నికలలో ఖగారియా నుండి పోటీ చేసి ఓడిపోయి ఆ తరువాత  2015లో శాసనసభ ఎన్నికలలో  సిమ్రి భక్తియార్‌పూర్ నుండి నాలుగోసారి ఎమ్మెల్యేగా ఎన్నికయ్యాడు. ఆయన 2019, 2024లో జరిగిన లోక్‌సభ ఎన్నికలలో మాధేపురా నుండి లోక్‌సభ సభ్యుడిగా ఎన్నికయ్యాడు.

## నిర్వహించిన పదవులు

## మూలాలు

వర్గం:బీహార్ రాజకీయ నాయకులు
వర్గం:బీహార్ వ్యక్తులు
శరద్ యాదవ్

**శరద్ యాదవ్** (1947 జూలై 1 - 2023 జనవరి 12) భారతదేశానికి చెందిన రాజకీయ నాయకుడు. ఆయన జేడీ (యూ) నుంచి ఏడుసార్లు లోక్‌సభకు, మూడుసార్లు రాజ్యసభకు ఎన్నికయ్యాడు.
## నిర్వహించిన పదవులు

## మరణం
శ‌ర‌ద్ యాద‌వ్ అనారోగ్యంతో బాధపడుతూ గుర్‌గ్రామ్‌లోని ఫొర్టిస్ ఆసుపత్రిలో చికిత్స పొందుతూ ఆరోగ్యం విష‌మించ‌డంతో 2023 జనవరి 12న మరణించాడు.

## మూలాలు

వర్గం:1947 జననాలు
వర్గం:రాజకీయ నాయకులు
రంజీత్ రంజన్

**రంజీత్ రంజన్** (జననం 7 జనవరి 1974) బీహార్‌ రాష్ట్రానికి చెందిన రాజకీయ నాయకురాలు. ఆమె 2014లో సుపాల్ లోక్‌సభ నియోజకవర్గం నుండి ఎంపీగా ఎన్నికై,  ప్రస్తుతం ఛత్తీస్‌గఢ్ నుండి రాజ్యసభ సభ్యురాలిగా పని చేస్తుంది. రంజిత ప్రస్తుతం రాజస్థాన్ కాంగ్రెస్ పార్టీ ఇన్‌చార్జిగా ఉంది.
## మూలాలు

వర్గం:బీహార్ రాజకీయ నాయకులు
వర్గం:బీహార్ వ్యక్తులు
పప్పు యాదవ్

**రాజేశ్ రంజన్ అలియాస్ పప్పు యాదవ్** (జననం 24 డిసెంబర్ 1967) బీహార్‌ రాష్ట్రానికి చెందిన రాజకీయ నాయకుడు. ఆయన బీహార్ రాష్ట్రంలోని పలు లోక్‌సభ నియోజకవర్గాల నుండి 1991, 1996, 1999, 2004, 2014 & 2024లో స్వతంత్ర / ఎస్.పి / లోక్ జనతా పార్టీ / రాష్ట్రీయ జనతా దళ్ అభ్యర్థిగా ఐదు సార్లు ఎంపీగా ఎన్నికయ్యాడు. పప్పు యాదవ్ ప్రస్తుతం జన్ అధికార్ పార్టీ (లోక్‌తాంత్రిక్) అధ్యక్షుడిగా ఉన్నాడు.
## జననం, విద్యాభాస్యం
పప్పు యాదవ్ 24 డిసెంబర్ 1967న బీహార్‌లోని కుమార్ ఖండ్‌లోని ఖుర్దా కర్వేలి గ్రామంలో జన్మించాడు. ఆయన ఆనంద్ మార్గ్ స్కూల్, ఆనంద్ పల్లి, సుపౌల్‌లో చదివాడు. అతను మాధేపురాలోని బి.ఎన్ మండల్ విశ్వవిద్యాలయం నుండి పొలిటికల్ సైన్స్‌లో గ్రాడ్యుయేషన్ & IGNOU నుండి డిజాస్టర్ మేనేజ్‌మెంట్ అండ్ హ్యూమన్ రైట్స్‌లో డిప్లొమా పూర్తి చేశాడు.

## రాజకీయ జీవితం
పప్పు యాదవ్  1990లో సింగేశ్వర్, మాధేపురా నుండి బీహార్ శాసనసభకు స్వతంత్ర అభ్యర్థిగా ఎన్నికయ్యాడు. ఆయన 1991లో పూర్నియా నుండి 10వ లోక్‌సభకు పోటీ చేసి ఎంపీగా గెలిచాడు. పప్పు యాదవ్ ఆర్జేడీ, సమాజ్ వాదీ పార్టీ, లోక్ జనశక్తి పార్టీలో వివిధ హోదాల్లో పని చేశాడు. ఆయనను 7 మే 2015న  ఆర్జేడీ పార్టీ వ్యతిరేక కార్యకలాపాల కారణంగా రాజేష్ రంజన్‌ని ఆర్జేడీ పార్టీ నుండి బహిష్కరించింది, ఆయన ఆ తర్వాత నుఅతనంగా జన్ అధికార్ పార్టీని స్థాపించాడు.

## ఇవికూడా చూడండి

* సమాజ్‌వాది క్రాంతికారి సేన

## మూలాలు

వర్గం:బీహార్ రాజకీయ నాయకులు
వర్గం:బీహార్ వ్యక్తులు
వర్గం:1967 జననాలు
మొకామా శాసనసభ నియోజకవర్గం

**మోకామా అసెంబ్లీ నియోజకవర్గం** బీహార్ రాష్ట్రం, పాట్నా జిల్లాలోని శాసనసభ నియోజకవర్గం. ఈ నియోజకవర్గం ముంగేర్ లోక్‌సభ నియోజకవర్గం పరిధిలోకి వస్తుంది. మొకామా నియోజకవర్గ పరిధిలోకి సీడీ బ్లాక్‌లు ఘోశ్వరి & మొకామా, రైలి, లెముబాద్, పశ్చిమ పండరక్, తూర్పు పండరక్, కొండి, ధోభవన్, ఖుషల్ చక్, చక్ జలాల్, అజ్గరా బకవాన్, దర్వే భదౌర్ & పండరక్ CD బ్లాక్‌లోని బరునే బథోయి గ్రామ పంచాయితీలు వస్తాయి.
## ఎన్నికైన శాసనసభ్యులు

## మూలాలు

## వెలుపలి లంకెలు
వర్గం:బీహార్ శాసనసభ నియోజకవర్గాలు
పవన్ కుమార్ బన్సాల్

**పవన్ కుమార్ బన్సాల్** (జననం 16 జూలై 1948) భారతదేశానికి చెందిన రాజకీయ నాయకుడు అతను మన్మోహన్ సింగ్ ప్రభుత్వంలో  2012   అక్టోబరు 28నుండి  2013  మే 10 వరకు కేంద్ర రైల్వే మంత్రిగా పని చేశాడు. పవన్ కుమార్ బన్సాల్ నవంబర్ 2020లో కాంగ్రెస్ పార్టీ పార్టీ  తాత్కాలిక కోశాధికారిగా నియమితులయ్యాడు.

అతను భారతదేశంలోని 15వ లోక్‌సభ (2009-2014)లో చండీగఢ్ లోక్‌సభ నియోజకవర్గానికి ప్రాతినిధ్యం వహించాడు. 

## మూలాలు

వర్గం:1948 జననాలు
వర్గం:రాజకీయ నాయకులు
వర్గం:భారత జాతీయ కాంగ్రెస్ నాయకులు
వర్గం:చండీగఢ్ నుండి ఎన్నికైన లోక్‌సభ సభ్యులు
వర్గం::చండీగఢ్ రాజకీయ నాయకులు
వర్గం:చండీగఢ్ రాజకీయ నాయకులు
అహ్మద్​ పటేల్

**అహ్మద్ భాయ్ మొహమ్మద్ భాయ్ పటేల్** (21 ఆగష్టు 1949 – 25 నవంబర్ 2020) భారతదేశానికి చెందిన రాజకీయ నాయకుడు. ఆయన లోక్‌సభకి మూడుసార్లు (1977-1989), రాజ్యసభలో ఐదుసార్లు (1993 నుండి 2022) ఎంపీగా ప్రాతినిధ్యం వహించాడు. అహ్మద్ పటేల్ సోనియా గాంధీకి వ్యక్తిగత సలహాదారుగా పని చేశాడు.

## రాజకీయ జీవితం
అహ్మద్ పటేల్ 1977లో జరిగిన పార్లమెంట్ ఎన్నికలలో పోటీ చేసి తొలిసారి లోక్‌సభ సభ్యుడిగా ఎన్నికై తిరిగి 1980, 1984 ఎన్నికల్లో వరుసగా ఎంపీగా ఎన్నికయ్యాడు. ఆయన ఆ తర్వాత రాజీవ్ గాంధీ కి పార్లమెంటరీ కార్యదర్శిగా పని చేశాడు. అహ్మద్ పటేల్ 1995లో కేంద్ర మంత్రిగా పని చేశాడు. అహ్మద్ పటేల్ 1993 నుంచి 2017 వరకు వరుసగా ఐదుసార్లు రాజ్యసభకు ఎన్నికయ్యాడు.  
## నిర్వహించిన పదవులు

* 1977 - బారుచ్ లోక్‌సభ నియోజకవర్గం నుండి తొలిసారి లోక్‌స‌భ‌ సభ్యుడిగా ఎన్నిక 
* 1980 - బారుచ్ లోక్‌సభ నియోజకవర్గం నుండి రెండోసారి లోక్‌స‌భ‌ సభ్యుడిగా ఎన్నిక   
* 1984 - బారుచ్ లోక్‌సభ నియోజకవర్గం నుండి మూడోసారి లోక్‌స‌భ‌ సభ్యుడిగా ఎన్నిక
* 1993 - తొలిసారి రాజ్య‌స‌భ‌కు ఎన్నిక‌య్యాడు.
* 1999 - రెండో రాజ్య‌స‌భ‌కు ఎన్నిక‌య్యాడు.
* 2004 - పౌర విమాన‌యాన మంత్రిత్వ శాఖ కాన్సులేటివ్ క‌మిటీలో స‌భ్యుడిగా
* 2005 - మాన‌వ వ‌న‌రుల అభివృద్ధి మంత్రిత్వ శాఖ కాన్సులేటివ్ క‌మిటీలో స‌భ్యుడిగా
* 2006 - మూడోసారి రాజ్య‌స‌భ‌కు ఎన్నిక‌య్యాడు.
* 2011 - నాల్గొవ రాజ్య‌స‌భ‌కు ఎన్నిక‌య్యాడు.
* 2017 - ఐదోసారి రాజ్య‌స‌భ‌కు ఎన్నిక‌య్యాడు.

## మరణం
అహ్మద్ పటేల్‌ కరోనా బారిన పడి గుర్గావ్‌లోని మేదాంత ఆస్పత్రిలో చికిత్స పొందుతూ 2020 నవంబర్ 25న మరణించాడు. ఆయనకు భార్య, ఇద్దరు కుమారులున్నారు.

## మూలాలు

వర్గం:1949 జననాలు
వర్గం:2020 మరణాలు
వర్గం:భారత జాతీయ కాంగ్రెస్ నాయకులు
మదురై మెట్రోపాలిటన్ ప్రాంతం

**మదురై మెట్రోపాలిటన్ ప్రాంతం**, తమిళనాడు రాష్ట్రం మదురై నగర పరిధిలో ఉన్న మెట్రోపాలిటన్ ప్రాంతం. చెన్నై, కోయంబత్తూరు తర్వాత ఇది మూడవ, భారతదేశంలోని 31వ అతిపెద్ద మెట్రోపాలిటన్ ప్రాంతం. మెట్రోపాలిటన్ ప్రాంత పరిధిలో మదురై నగరంతోపాటు మదురై జిల్లాలోని దాని శివారు ప్రాంతాలు ఉన్నాయి.

## మున్సిపల్ కార్పొరేషన్లు
# మధురై నగర మున్సిపల్ కార్పొరేషన్

## మున్సిపాలిటీలు
# తిరుమంగళం
# మేలూర్
# తిరుపరంకుండ్రం
# ఉసిలంపట్టి
# అవనియాపురం

## పట్టణ పంచాయతీలు
# వడిపట్టి
# పరవై
# విలంగుడి
# తిరునగర్
# శోలవందన్

## సెన్సస్ పట్టణాలు
# కన్ననెందల్
# మేలమడై
# చిన్న అనుప్పనది
# నాగవకులం

## జిల్లాలు
# మదురై జిల్లా (పాక్షికం)

## తాలుకాలు
మధురై జిల్లాకు చెందినవి

# మదురై-ఉత్తరం (పాక్షికం)
# మధురై-దక్షిణ
# మేలూర్ (పాక్షికం)
# తిరుమంగళం (పాక్షికం)
# తిరుపరంకుండ్రం
# వాడిపట్టి (పాక్షికం)

## ఇవికూడా చూడండి
* చెన్నై మెట్రోపాలిటన్ ప్రాంతం
* మధురై చరిత్ర
* భారతదేశంలో మిలియన్-ప్లస్ పట్టణ సముదాయాల జాబితా
* భారతదేశంలో మిలియన్-ప్లస్ పట్టణ సముదాయాల జాబితా

## మూలాలు

వర్గం:భారతీయ నగరాలు పట్టణాలు